opentrack.tqhq.ee foorum : Kurvisõiduautod : Võistlusbagi VW 1600 4wd .. 3 4 5 6 7 8 9 ..\nRumal küsimus võibolla aga miks sul genekale nihukesi suuri pöördeid vaja on? Kunagi kuskil koolitusel jäi kõrvu, et genekas toodab kõige paremini ja jõudsamalt 2500-3000 p/min juures.\n16.07.2013 at 07:29\nMa arvan, et 2500-3000 p/min juures võib olla parim laadimine standard autol ja siin on sel juhul mõeldud mootori pöördeid. Tavaliselt teeb genekas päris mitu korda rohkem pöördeid kui mootor.\nMul bagil voolutarve küllaltki suur (vähemalt vormelitega võrreldes ). Juhtplokk (see ise küll suurt midagi ei tarbi aga mõni amper läheb ikka), elektriline veepump (maks. 10 A), kütusepump (7 A), vendikad (25 A).\nEelnevalt oli mul kasutusel üks miniatuurne genekas 2,8 kg, mis andis 40-45 A maks. ja sellega oli pidev jama (kui mõni ringraja mees selle vastu huvi tunneks, siis oleks neid 2 tk. müüa- ilma pideva ventilaatori käiamise vajaduseta peaks see väga hästi sobima). Maks. pöördel suutis küll kõik käimas hoida, kuid võrgupinge läks ikka vahel 12-12,5 voldi peale. St. et jahutus ventilaator ei tööta enam oma maks. võimsusel jne. Mõnikord on vaja pool tundi kohapeal tühikäigul starti oodata (ükskord olen selle pärast stardi ootel katkestanud). Kui kõik need asjad järel on, siis käib pinge väga alla, sest tühikäigul ei tooda genekas suurt midagi (rihmülekanne genekale suht aeglane). Aku ka nii palju pikalt ei kompenseeri (kasutan Alianti 1,2 kg akut). Kui geneka pöördeid tõsta nii, et tühikäigul oleks laadimine piisav, siis 9500 p/min sõites lendaks genekas laiali. Näiteks see väike 40 A genekas kannatab tehase andmetel 18000 p/min. Ehk siis päris 2 korda kiiremini genekat pöörlema panna ei saa minu mootori puhul...\nSiin näiteks üks tabel, mis kirjeldab palju ampreid mis pöördel genekas toodab (see tabel pole küll päris minu geneka kohta, kuid peaks hästi iseloomustama geneka tööd):\nNagu näha, siis 60 A nimivõimsusega genekas annab tühikäigul (mootori pöördel umbes 1200 p/min - geneka enda pöörded oleks siis umbes 2400 p/min) ainult umbes 20 Amprit. Minu bagil kulub aga jämedalt 40A jagu...(akut oleks ka vaja ju veidi laadida). Igaljuhul läks nüüd peale 70 A genekas (3,2 kg), mis peaks igas asendis turvaliselt voolutarbe ära rahuldama ja võin rahulikult kasutada 1,2 kg. liitium polümeer akut (isegi Red Top-iga võrreldes veel 4 kg. puhast kaaluvõitu). Päris huvitav, et genekas läks küll 0,4 kg. raskemaks, kuid aku pealt sai üle 4 kg. kaaluvõitu . Need kauged ajad, kui sõideti ilma genekata ainult aku pealt on vähemalt minu alal ammu läbi.\nVahepeal sai harjutatud vaakumis plastikdetailide tegemist, vajadus tekkis FIA nõudele vastavate mõõtudega peeglite järele. Vorm tehtud, sai harjutada kuidas vaakumtehnoloogia töötab. Esialgu pole veel tulemusega lõpuni rahul, kuid palju enam puudus ka pole:\n16.07.2013 at 11:22 1 edit. Last edited 16.07.2013 at 11:34 by bagiauto\nAirbox- momendil siis kaheosalise vormi tegemine (päris tore oli noaga lõigata lehtmaterjalist krae, kuhu sisse läheb tihedalt airbox-i mudel ilma, et detaili ja krae vahele õhuava jääks):\nKrae vormide eralduspinna jaoks:\nüks vormi pool valmis:\n29.07.2013 at 14:32\nVorm valmis. Nüüd tuleb vaid detail ise ka lõpuks valmis teha...\nÕhufiltrikorpuse tükid valmis. Tehtud sai need vaakumiga ja tulid üllatavalt hästi välja, kuigi trikitamist on nendega küllaga. Vormidel on päris palju järske nurki, mida pole eriti lihtne puhtalt välja painutada. Ja loomulikult kulub päris palju ruute kallist süsinikkiud kangast. Kogu komplekt kaalub kokku alla 700 grammi.\notsaplaat, mis läheb trompetite külge:\n25.08.2013 at 12:32 1 edit. Last edited 25.08.2013 at 12:56 by bagiauto\nVahepeal mõni pilt natuke teisest teemast- üks tellimustöö. Kuna rallimeestel tükib keskmise korpusega peaülekande hambumine tihti purunema, siis oli vaja teha korralik võidusõiduks sobilik diffrilukk suure korpusega BMW peaülekande jaoks. Keskmise korpusega diffrilukke oleme teinud mitmeid. Suure korpusega diffrilukku pole seni vaja olnud. Nüüd siis suur ka tehtud. Tööd natuke rohkem kui keskmise korpusega lukul, kuid muus osas täiesti tehtav. Sisse läksid lisa kettad (topelt võrreldes originaaliga), ümber said töödeldud rambid ja parema jahutamise ja määrimise huvides ka korpuse avad suuremaks freesitud (korpus suuremaks ka treitud, et lisakettad sisse mahuks). Kuna originaalkettad olid väga hästi säilinud, siis sai need kasutusse jäetud ja lisatud 4 uut. Lisaks oli vaja veel paar puksi treida ja eelpinget muuta. Nüüd siis 25%-lise originaal diffri asemel 75%-line.\nümber freesitud korpus:\n27.08.2013 at 00:53 3 edits. Last edited 27.08.2013 at 00:59 by bagiauto\nMootori rihmakatte toorikud ka vormist käes:\n31.08.2013 at 00:22\nKadedusega vaatan, kui ilusad detailid suudad teha.\n31.08.2013 at 01:29\nTänud. Eks ma olen nüüd veidi harjutanud ka. 4 esimest peeglikorpust viskasin igatahes minema . Aga praeguseks on vaakumtehnoloogia saladused juba teada...\nHakka nendega raha teenima.\nNäiteks selline väike tükike maksab ebays $1460\nSinu asjadel tundub kvaliteet isegi parem kui neil hiinakatel.\n02.09.2013 at 10:18\nMõni pilt jälle progressist:\nLülititeplokk paigas- masslüliti (toimib süütelülitina), starteri lüliti, stardiabi lüliti (koos automaatse seisupiduriga) ja lüliti käiguvahetuse katkesti sisse-väljalülitamiseks (olenevalt kas pinnas libe või mitte) -rohkem pole bagile vaja. Ülejäänud asjad käivad kõik automaatselt mootori juhtploki kaudu.\nKatete kinnitused valmis ja sisselase ka paigas (kuigi veel lõpuni kokku liimimata)\nJahutussüsteem paigas koos õlitussüsteemiga (laminova jahuti ja eraldi õlifilter)\nNjaa, selle teema pilte on alati hea vaadata.\n02.09.2013 at 13:37\nSelle aasta bagide EM-i hooaeg sai sel nädalavahetusel oma lõpu. Sõideti 9 etappi üle euroopa.\nViimase etapi finaalidest mõned videod:\n25.09.2013 at 11:23\nBagi esiosas kõik jupid küljes. Tagaosas vaja veel karterituulutus paika saada ja mõned vee voolikud paisupaagi vahele. Siis võiks raami värvimisse saata.\nPildil bagi esiosa: muu hulgas aku kinnitus, mootori juhtploki hoidik, pidurisolenoid stardiabile, piduritorustik jne...\n30.09.2013 at 23:40\nPaisupaak ja karterituulutuse anum ka valmis. Sisuliselt võib hakata värvimist ette valmistama:\nRaam värvitud pulbervärviga. Värvi nimi Kroom... Nüüd saab lõpuks mootorit tegema hakata ja loomulikult raami ka kokku tõstma hakata.\n07.11.2013 at 18:21\nVeel üks pilt värvitud raamist koos katetega:\nNüüd siis käsil mootor. Kõigepealt vaja kolvid veidi ümber teha, sest nagu ikka on kolvitootjal oma arusaam asjast, mis minu omaga kokku ei lähe\n10.11.2013 at 01:13\nNüüd siis ka väntvõll puhastatud ja poleeritud:\nSuper! Muud nagu ei oskagi öelda.\n5-klapi tehnikas mootor oli taotluslik?\n11.11.2013 at 01:40 1 edit. Last edited 11.11.2013 at 01:41 by hents99\nNagu eelpool öeldud, väga hea töö ! Aga...mul kui võhikul tekib seda ilu vaadates küsimus, et kas krossis mis on juba iseenesest autot lammutav ja kus lisaks ka kontakte palju, tõesti kannatab nii paljude isetehtud lahenduste ja sellise viimistlustasemega masinaga tõsiselt võistlelda ? Kas sellised näitusekõlbulikud käsitöö autod on bagikrossis levinud ? Võiks ju eeldada, et mida standardsemad/robustsemad lahendused, seda odavam ja operatiivsem on remont ? Võistlusvahend on ju lõpuks vaid kulumaterjal ?\nMa ise sõidaks sellega ilmselt vaid pidupäevadel oma lõbuks ja pärast peseks ning poleeriks nädal aega.\nKindlasti see küsimus natuke filosoofia valdkonda kuulub aga see kas kulutada resursse üht- või teistpidi on võistlusspordis tulemuse seisukohalt alati oluline, kui just piiramatult raha ja aega käes pole.\n11.11.2013 at 10:33\nSai uuritud ka teisi variante. Kuna olen VW-niga kaua seotud olnud, siis vaatasin ikka sinna poole. 16-klapine kaan on sellele plokile nii vana, et leida korralikku mõradeta kaant on juba raske. 20-klapilisi mootoreid-plokke on aga doonoriks leida lademetes. 20-klapilisi on tehtud võidusõiduks suht vähe, kuid need mis on tehtud, annavad välja päris head võimsust-momenti. (minu eelmine stendimine oli 215hj ja 195 Nm momenti).\n1,6-mootori ehitamiseks oleks sobinud veel vana Polo GTI mootor, kuid see on eestis liiga haruldus...\nMuude markide mootorid: Fordi duratec sobiks ka, kuid see jälle nullist aretus...\nVälja sai mõeldud ka selline võimalus: Võtta Honda Type R K20A mootor ja tellida sinna sisse lühike teras vänt, millega saaks mootori 1.6 liitri peale. Seda võiks siis sellise lühikese käigu korral kuni 12000 p/min laulutada. Lisaks kannataks see kaan sõita väga agressiivse nukiga. Aga tegu oleks uue aretusega ja sinna läheb palju raha ja doonormootorid suht kallid...Kui tahta tõsiselt võidu sõita, siis vaja arvestada mitme mootoriga. Mul seni vedanud, stendis pole ükski laiali lennanud ja vähemalt ühe hooaja on lisaks veel sõitnud. Muud Honda mootorid ei vääri vaeva minuarust...\nSelleks et EM-il konkurentsis olla, oleks vaja 215-250 hj. ja loomulikut seda hea momendikõveraga. Mootor võiks kesta vähemalt 1 hooaja. Bike mootoriga tegelastel on 300 hj. (õnneks momendiga pole just kiita).\nJust mootori pärast oleks tegelikult mõnes mõttes isegi lihtsam sõita suurt klassi (kuni 4 liitrit). BMW S54 vms. annaks lihtsalt ja kestvalt üle 400 hj. Ainult, et siis lähevad kalliks käigukastid -diffrid...\nHea küsimus. Kas oled käinud Bauskas autokrossi EM-i vaatamas? See osa krossist on midagi muud kui mingite autoromudega pori sees sumpamine (paljud seda krossiks peavadki). Aga eks neid kokkupõrkeid toimub krossis samamoodi kui ringrajal... Kuna kiirused on aeglasemad , kui ringrajal, siis pole iga kokkupõrge nii valusate tagajärgedega kui paista võib. Bagi on suht hästi taastatav. Kui ongi suurem kokkupõrge, siis saab toruraamil kõverad osad välja lõigata ja konduktori peal jälle kõik õigeks sättida. 99% juhtudest suudame me bagi kahe võistlusstardi vahel ära taastada. Minu viimane sõit Bauskas algas mulle ajasõidus 2,5 tiiruga üle katuse. Tervet kiige-kääna jooksu on kaasas min. 2 tk. Küljetorud ja katted on samuti lihtsalt vahetatavad ja alati tagavaraks kaasas ka... EM-i tiimidel on lisaks tagavara mootorid-kastid jne. olemas. Kahe võsistlusstardi vahel suudab mootori ära vahetada... Nii mõnelgi sõitjal on väga hästi hooldatud auto (eks see ühelpoolt ka ehitajate sari ole) ...\nSellised need bagid ongi kõik- Enamjaolt käsitööna valmistatud, sest standardtükke kasutades pole lootustki autot töökindlaks ja kaalu saada. Ega nad kõik nii läikivad ei ole, kuid minul peale enda sõitmise veel teinegi eesmärk. Olemas väike unistus taolist bagi ka mujale müüa. Hollanis ja saksamaal peaks olema suur turg nendele... Ainult et esialgu on keeruline kuskilt "Eestist" midagi hollandise müüa. Eelmiselegi meie bagi versioonile oli palju huvilisi, kuid võimalikel ostjatel on arusaadav hirm osta sellist "tundmatu looma nahka" Oleks vaja EM-il olla esiotsas ... Kahjuks momendil pole lootustki tervet EM-i sarja kaasa teha. Momendil plaan sõita Balti etappe ja mõne EM-i. Kui saaks EM-il A finaali (esimese 6 sekka ) siis oleks argumenti ka kuskilt raha lunima minna.\nVõrdluseks: Rallikrossi auto super 1600- eelmise aasta EM-i võitnud asi - hind natuke üle 100000 eur.\nBagi 1600 4wd uus - 35000 eur (lihtsam remontida, oluliselt kiirem jne.) (lihtsamate versioonide hinnad hakkavad tellides pihta 15000 eur)\nTänud silmaringi laiendamise eest. Pole tõesti kunagi bagide võistlust vaatamas käinud, seega alast vaid umbmäärane ettekujutus.\n11.11.2013 at 14:48\nMõni video ka selle spordi tutvustamiseks:\n11.11.2013 at 16:01


Usu ja armastuse võib julgelt kokku panna - Eesti Kirik\nUsu ja armastuse võib julgelt kokku panna\nToomas Jürgensteini raamat aitab arendada usuteemalist dialoogi.Erakogu\nToomas Jürgensteini äsja poelettidele jõudnud raamat „Kes Sa oled taevas. Avatud uskliku aabits“ (kirjastus Otto Wilhelm) on neile, kes arvavad, et uskumine on teelolemine millegi suurema ja võimsama mõistmise poole.\n„Armastuseni soovisin raamatus välja jõuda. Tahtsin rõhutada, et usu ja armastuse võib julgelt kokku panna, sest pole ühte teiseta,“ toonitab Eesti Kiriku staažikas kolumnist Toomas Jürgenstein sel hetkel veel trükist tulemata raamatut tutvustades.\nTa tunnistab, et idee koondada sedasorti mõtted tekkis aastaid tagasi, siis, kui koos Olga Schihalejeviga õpikut „Usundimaailma suured küsimused“ (Koolibri, 2011) koostas. Siis tundus, et kõik soovitu ei mahu kooliõpikusse (õpikuga samu põhimõtteid rakendades võiks kirjutada ka kristliku aabitsa). Kui tänavu märtsis töö riigikogus lõppes ja keset kooliaastat polnud võimalik naasta koolmeistriks Treffneri gümnaasiumis, siis vana idee elustus.\n„Tekkis vaba aega, mida mul ei olnud aastaid olnud,“ tunnistab endine riigikogulane ja lisab, et eriti inspireerivalt mõjus kuu aega väldanud reis Nepaali: „Kokku juhtus hästi vaimne seltskond, kõik religioonihuvilised. Eesotsas grupijuhiga, kes lapsena oli palju viibinud Elmar Salumaa juures ning kelle matkadel oli kokaametit pidanud Vigala Sass.“ Toomas nimetab, et reisilt saabudes hakkas „töö lausa lendama“ ja paari kuuga jõudiski sisu kaante vahele: „Kasutasin enda vanu materjale, tunnikonspektidest ajaleheartikliteni, aga kokku kirjutamine toimus tõesti üllatavalt kiiresti.“\nSõnaseadjana tuntud ning nii kooliõpetaja ametis kui riigikogulasena oma mõtete teistele arusaadavasse vormi valamises vilunud mehena võttis ta nõuks kirjutada raamat usulises mõttes teel olijale. Neile, kes ei pelga küsida julgeid küsimusi ja julgevad vajadusel oma seniseid seisukohti korrigeerida. Raamatu lugejana on autor silmas pidanud neid, kes austavad loodusteaduslikke seisukohti ning endast teistsuguse maailmavaatega erinevatest religioonidest inimesi. Kes hindavad nii usulist kui ilmalikku pühendumist, kuid ei ole nõus selle ülekasvamisega fundamentalismiks.\n„Tajusin vajadust raamatu järele, mis aitaks inimesel oma tärganud usku toita, aidates usuteel sammukese edasi. Raamatu, mis viiks tõdemuseni, et religioon on tõepoolest tõsiselt võetav asi ning et kui temaga tõsiselt tegelda, siis muutub see veel huvitavamaks ja mõtestatumaks.“\nMiks tegelda Jumalaga? Võib-olla Jumalat polegi olemas? Kas mõned usuvad liiga palju? Kas Jumal naerab? Aga mis siis, kui olen hoopis arvutiusku? Neile ja paljudele teistele sel või teisel eluetapil inimest vaevavatele küsimustele pakub raamat võimaliku vastuse. Vastuse, mis lubab teemat edasi arutada.\n„Olen oma õpilastele tüütuseni korranud vajadust püsida dialoogis,“ selgitab Jürgenstein, kes vilunud kooliõpetajana ning kogemustega poliitikuna teab, et „Piibliga pähe ei tasu lajatada“. Ka mitte aabitsaga, mis õpetades „tähed selgeks“ lubab asuda keerulisemaid teoloogilisi raamatuid lugema.\nToomas Jürgenstein esitleb oma raamatut „Kes Sa oled taevas. Avatud uskliku aabits“ pühapäeval, 13. oktoobril pärast jumalateenistust Tartu Jaani kirikus, kus lisaks autoriga suhtlemisele on huvilistel võimalik uudisteos omandada esitluspäeva hinnaga.\nJärgmine: Teoloogide ridades oli algusest peale ka naisi


MBA Põhja Ryde - Parimad MBA programmid Põhja Ryde - MBA 2017\nOtsi parimaid MBA koole Põhja Ryde siit ja võta koolidega otse ühendust! Põhja Ryde MBA programmid ja õppimisvõimaluste tutvustus.\nPõhja Ryde MBA õppeprogrammid ja suur valik Põhja Ryde koolide tutvustusi siit!\nMBA Põhja Ryde. Säästa aega ja võta Põhja Ryde koolidega otse ühendust. Otsi Põhja Ryde parimaid MBA programme ja tutvu pakutavate võimalustega!\nLink to and share "MBA Põhja Ryde - Parimad MBA programmid Põhja Ryde - MBA 2017"


Ladinakeelne nimi: Stopangin 2A\nToimeaine: Türotritsiin (türotritsiin) + Bensokaiin (Bensokaiin)\nTootja: Rafa Laboratories Ltd. (Iisrael)\nKasutusjuhend Stopangin 2A (meetod ja doosi)\nMeditsiin Stopangin 2A sisaldab oma struktuuri selliseid toimeaineid nagu bensokaiinis ja türotritsiin . Lisaks valmistamiseks on järgmised lisakomponente:\noranž pillid - Ksülitool, povidoon K90, värvaine päikeseloojangukollane, povidoon K25, magneesiumstearaat, apelsinimaitset;\nmaasikas karmiinpunane pillid - Ksülitool, magneesiumstearaat, maasika maitse, povidoon K90, karmiinpunane värvi;\nsidruni kollane pillid - Ksülitool, magneesiumstearaat, sidruniaroom, povidoon K90, kinoliinkollane värvaine;\nmint roheline pillid - Ksülitool, magneesiumstearaat, maitse piparmünt, povidoon K90, roheline värvaine.\nRavim on saadaval lozenge koos maasikas . oranž . sidrun ja mündimaitse .\nAntiseptilised ja desinfitseerivad.\nTabletid Stopangin 2A on kombineeritud ravim, mis on antimikroobse toimega ja lokaalanesteetikumiga. See nüristab kurguvalu See vähendab ärritust ja turse limaskesta suus ja neelus .\nToimeaine ravimi - bensokaiinis - Kas kohalik tuimasti Milline on pinnale anesteesia . On võimalik vähendada läbilaskvust rakumembraanide Naatriumi ja blokeerida närviimpulsside tõrjuvad alates kaltsiumi retseptori sisepinnal membraani. Selle mõju on märgatav juba pärast minut pärast taotluse.\nTeine toimeaine - türotritsiin - See esindab antibiootikum Milline on segu tsükliline ja lineaarne polüpeptiidid . See sisaldab kuni 80% tirotsidina 20-30% gramitsidiini . See avaldab mõju paljude Gram-positiivsed mikroorganismid ja spiroheedideks suuõõnes.\nStopangin 2A kasutatakse nakkus- ja põletikuliste haiguste suus ja neelus.\nNagu Vastunäidustused näidata:\nplaneerimine rasedus (meeste ja naiste);\nülitundlikkus ravimi komponentideks.\nKui kasutatakse ravimi võib esineda allergilised reaktsioonid : Kontakt dermatiit . nahalööve . Lisaks sellele võib mõjutada või tunduvad turse limaskesta suuõõne ja neelu.\nKui teil tekivad sellised kõrvaltoimed on vaja peatada uimastitarbimise ja konsulteerida arstiga.\nNeed, kes nimetas Stopangin tabletid, kasutusjuhendite on soovitav võtta 1 tablett iga 2 või 3 tundi. Ravimit tuleb suus lahustuda.\nKasutusjuhend Stopangin 2A nähakse ette ravi kestus ei ületa 5 päeva.\nSuuremates annustes ravimi võib esineda tsüanoos . peapööritus . hingeldus . Ravi on sümptomaatiline.\nToimeaine ravimi - bensokaiinis - Vähendab antibakteriaalne toime sulfoonamiidid ja aminosalitsülaadid .\nRavim müüakse OTC.\nHoidke ravimit peab olema kuiv ja välja lastele kättesaamatus kohas. Storage temperatuur peab olema 25 ° C.\nRavimi säilivusaeg on mitte rohkem kui 3 aastat.\nArvamused selle preparaadi on võimalik täita kõige erinevamaid. Mõned ütlevad, et see on tõhus ja odav vahend, mis on hästi leevendab kõri. Ja keegi kaebab allergilised reaktsioonid pärast taotluse. Siiski, paljud apteekrid on soovitatav osta seda eriti ravi kõrvaltoimete tõttu, ei ole keegi kaitstud, ja enamik patsiente see tõesti aitab.\nKeskmiselt kulu ravimi - 130 rubla.


Sama tehti Annikvere ojaga ja Piirsalu jõega. Ühes oli nii jõevähk, harjus kui jõeforell sees.\nSelliselt hävitatud jõgesid ja ojasid on Eesti palju. Maaparandus on suutnud alates 2011 aastast tänaseni üle 1600 km jõgesid selliseks muuta. Ja muudavad edasi kuni 2023. Tegelikult on need seaduse vastased tööd, sest töid teostatakse määrus 75 alusel, mis tegelikult on mõeldud ainult veejuhtmete hoiutöödejuhendina e. tehisveekogudele. Maaparandusseaduses endas on see eraldi defineeritud. Seal on ka kirjas, et eesvool peab olema võimalikult isepuhastuv. Ametnikud pole lihtsalt tõlgendanud õigesti ja jätkatakse nii nagu vene ajast sisse harjus.\nVelise ülemjooks ju tuntud oma suurte jõeforellide poolest.Paha lugu


Üle 1000 inimese omandas programmeerimise algteadmised - ITuudised\nÜle 1000 inimese omandas programmeerimise algteadmised.\nTÜ arvutiteaduse instituudi korraldatud vaba ligipääsuga e-kursusele „Programmeerimisest maalähedaselt“ registreerus 1534 inimest, kellest 1009 lõpetas kursuse edukalt. Tegemist on rekordilise arvu osalejate ja lõpetajatega ühel eestikeelsel e-kursusel.\nTÜ arvutiteaduse instituudi juhataja professor Jaak Vilo sõnul on kursus heaks esmaseks puutepunktiks programmeerimisega. „E-kursus annab võimaluse riskivabalt katsetada oma võimalikku pikemat huvi programmeerimise vastu. Kellele see sobib ja hakkab meeldima, saab edasi õppida. Ja kellele ei sobi, saab selle kohta ka veendumuse,“ selgitas professor Vilo.\n„Peame oluliseks toetada IT-hariduse arengut ka väljaspool ülikooli. Sellised kursused avavad müütilise IT köögipoolt tutvustades seda kui loomingulist, kuid samas tugevat kontsentreerumist nõudvat eriala,“ kirjeldas professor Vilo IT-hariduse populariseerimise vajadust.\nKoos talvise ja kevadise kursusega on lõpetanuid kokku üle 1400. Paljud neist on märkinud, et tahaksid ka edaspidi ennast programmeerimise alal täiendada ning selles osas on instituut kavandamas ka tulevikutegevusi.\nJärgmine e-kursus „Programmeerimisest maalähedaselt“ toimub 2016. aasta märtsis ning sellele on võimalik juba praegu eelregistreeruda.


Valik 25 lausest kiriku kohta - Eesti Kirik\nOn aasta 1928. Eesti Kiriku peatoimetaja H. B. Rahamägi trükib 21. juuni lehes ära sõbra ja ametivenna praost Nathan Aunverdti (1889–1927, noorelt lahkunud Vastseliina koguduse õpetaja ja Petseri koguduse rajaja – toim.) järelejäänud paberite hulgast tõlke «25 lauset kirikust».\n• Kui juba kirik peab Jumala tahtmise põhjal maa peal olema, siis ei ole ta mitte inimeste poolt nende usuliste huvide harrastamiseks loodud organisatsioon, vaid on Jumala enese asutus Jumala auks ja Jumala tahtmise tööriist.\n• Kui kirik tahab lugupidamist ja mõju omandada, siis peab ta ometi kord keelduma «vastutulemast» ja «järeleandmast» oma karindi suhtes, seda enam aga kombeid ja korda kindlalt säilitama. Ka ei tohi ta oma pärleid (sakramente, ametitalitusi) mitte sigade ette heita.\n• Kui kirik ja iga kristlane tahavad Issanda omad olla, siis peavad nemad selle sõna järele talitama: «Katsu, et sa Jumalale meeldid; inimestele ei tarvitse sa iialgi meeldida» (Krüsostomus).\n• Kui kirik tahab tõeline olla, siis peab ta rikaste matustel ka kaamelist kõnelema, kes vaevalt nõelasilmast läbi pääseb.\n• Kui meie Issand ja Õnnistegija ütleb, teie olete maa sool, teie olete jahule haputaignaks, siis tahab tema, et kristkond juhiks maailma sisse kristlikku vaimu, mis kõikidest eluviisidest läbi tungib.\n• Kui kirik tahab vabadust omandada, siis peab ta riigist ja erakondist täiesti rippumatu olema ja aineliselt ükspäinis oma varandustele ja maksudele toetuma.\n• Kirikuga võrreldes on riik täiesti tähtsuseta kuju, kuigi patu pärast tarvilik. Riigi hindamine kasvab kvadraadis patuga, s. o. Jumalast eemaldamisega\n• Summa: Meie kirik peab mittekiriklikust olemisest loobuma ja ennast Jumala kirikuna ja asutusena tundma õppima, sest Jumal ei taha lõpuks mitte uskjat inimest, mitte vagalaste hulgakest, vaid tahab uskjat, pühitsetud üldsust (universitos).\nValinud Merje Talvik\nEelmine: Hugo Bernhard Rahamägi ja ajaleht Eesti Kirik\nJärgmine: Täname Jumalat, kes meid siia kutsus


KOV tulubaasi muutmise kontseptsiooni arendamise nõustamine\nEesti Rakendusuuringute Keskus CENTAR nõustas Rahandusministeeriumi kohalike omavalitsuste tulubaasi muutmise kontseptsiooni väljatöötamisel.\nTrammitee pikendamine Tallinna lennujaamani\nTranspordisõlmede ühendamine linna keskusega ja muude sõlmpunktidega on linna jaoks tähtis küsimus. Analüüsis uuriti, milline on trammitee Tallinna lennujaamani pikendamise finantsiline ja sotsiaalmajanduslik tasuvus. Analüüs lähtus Euroopa Komisjoni poolt välja antud tulu-kulu analüüsi teostamise metoodikast.\nUUEMAD VANEMAD 1 2 3 … 5 6


Crème Protectrice - La Biosthetique\nEsileht/Näo- ja kehahooldus/Crème Protectrice\nKiirelt imenduv, kaitsev ja hooldav kreem kätele ja küüntele\nSpetsiaalselt välja töötatud pikaajaliseks hüdratsiooniks ning käte ja küünte õrna naha kaitsmiseks väliste mõjude eest. Crème Protectrice on midagi enamat kui klassikaline kätekreem. See pakub mugavust isegi väga kuivale, ketendatud ja lõhenenud nahale. Kreemi koostise ainulaadsus seisneb naha hüdratsiooni mehhanismi reguleerimises raku tasandil: kui naha hüdratsiooni tase väheneb, moodustab “nutikas” kreem oma pinnale lipiidkihi, mis hoiab nahas niiskust. Tänu õrnale tekstuurile imendub Crème Protectrice kiiresti, pehmendades, siludes ja kaitstes nahka.\nBiomimeetilisel polümeeril (polükvaternium-51) on kaitsefunktsioon. Mustsõstra seemneõli toidab, tugevdab ja noorendab nahka. Roniviinamarjaekstrakt toniseerib ja niisutab nahka, omab põletikuvastast ja tervendavat toimet, kaitseb enneaegse vananemise eest. Päevalilleõli kontsentraat taastab hüdrolipiidse barjääri, niisutab, toidab ja uuendab nahka.\nKandke vajadusel Crème Protectrice kätele ja küüntele.


Alzheimeri tõve varajase avastamise eelised\nAju ja närvisüsteem Alzheimeri tõbi Diagnoosimine\nVõib küsida, miks arstid nõuavad Alzheimeri tõve varajast diagnoosimist. Lõppude lõpuks, kas see võib lihtsalt põhjustada inimestele pikemat aega lootusetuse ja leina tunnete tekkimiseks?\nKui Alzheimeri tõve diagnoosimiseks ei olnud võimalik midagi teha, siis paljud võiksid soovitada diagnoosi edasilükkamist nii kaua kui võimalik. Kuid tegelikult on teil palju põhjuseid, et teie arst näeks varem, mitte hiljem, kui teie või teie kallimale tekib varane dementsuse sümptomid .\n1. Eemaldage dementsuse pöörduvad ja ravitavad põhjused\nLisaks Alzheimeri tõvele on mitmeid tingimusi, mis võivad jagada mõningaid samu omadusi, millest mõned on ravitavad ja isegi pööratavad. Ja sageli, mida varem neid tuvastatakse ja ravitakse, seda parem tulemus. Need võivad hõlmata B12-vitamiini puudust , normaalset rõhu hüdrotsefaaliat , deliiriumit ja kilpnäärme probleeme .\n2. Rohkem võimalusi osaleda kliinilistes uuringutes\nPaljud kliinilised uuringud on avatud ainult Alzheimeri tõve algusjärgus olevatele inimestele. Mõned nõuavad, et dementsusega inimene saaks nõustuda osalemisega ja näidata kliinilise uuringu mõistmist. Mitu testitud ravimit on suunatud neile, kes on varases staadiumis. Varasem diagnoos lubab teil saada rohkem kliinilisi uuringuid ja tõenäoliselt kliinilistes uuringutes kasutatavaid ravimeid.\n3. Ravimid on sageli efektiivsemad Alzheimeri tõvega\nÜldiselt on FDA poolt juba heaks kiidetud ravimid tõenäoliselt kasulikud varase haigusprotsessi ajal.\nSeda seetõttu, et nende efektiivsus on üsna piiratud ja näib, et selle tulemuseks on inimese praeguse toimimise säilitamine ja seega haiguste protsessi aeglustamine, mitte sümptomite taandamine. Mõned inimesed reageerivad üsna hästi ja annavad märku paranemisest ravimite kasutamisel, samas kui teised näitavad vähe kasu.\n4. Ravimata interventsioonid võivad samuti viivitada ja aeglustada progresseerumist\nOn mõningaid tõendeid selle kohta, et peale ravimi kõrvaltoimeid, nagu täiendavad ja alternatiivsed meetodid , võib Alzheimeri tõve edasilükkamine aeglustada. See võib hõlmata füüsilist harjutust , vaimset tegevust, sisukat tegevust ja palju muud.\n5. Aeg planeerida meditsiini- ja finantsotsuseid\nDetsentseerunud isiku diagnoosimine varases staadiumis võib lubada osaleda tema hoolduse ja ravi käsitlevates otsustes, mis võivad hõlmata selliseid asju nagu meditsiinilise volikirja määramine ja rahaline volikiri ; välja kirjutades elatist , kus saab täpsustada meditsiinilise abi valikuid, näiteks mitte elatist ; ning arutlege isiku valikute ja eelistuste üle, näiteks koduhooldusteenused ja hooldusrajatised .\n6. annab vastuse\nAlzheimeri tõve diagnoosimise tunded võivad oluliselt erineda. Mõned inimesed leiavad, et vaatamata sellele diagnoosi kuuldavale raskusele on kasulikud sümptomite nime tundmine.\n7. Annab aja mälestuste salvestamiseks\nSellise progresseeruva haigusega nagu Alzheimeri tõvega tegelevad mõned inimesed tahtliku mõtlemisega dementsuse all kannatava isiku mälestuste kohta.\nSelle saavutamiseks on palju võimalusi, sealhulgas kirjutamist, fotosid, videoid jms. Need mälestused võivad olla suurepärane võimalus armastada oma lähedasust, jagada oma isikupära ja lugu hooldajatega ja käivitada meelespidamisi, kui räägite oma pereliikmega.\n8. Pakub hooldajale paremat mõistmist ja kannatlikkust\nMõned pereliikmed on pärast diagnoosi väljendanud süütunnet, sest nad on olnud oma lemmikuga ärritunud, pettunud või lühiajalised, mitte teadmata, et tema unesolek või käitumine ei olnud tahtlik. Varasel diagnoosil on potentsiaal aidata hooldajal varakult mõista, kuidas kõige paremini mõista ja toetada dementsusega inimest.\n9. Puuetega inimeste õigused, kui te töötate endiselt\nKui teil on Alzheimeri tõbi varakult ja see töötab endiselt, võite saada töövõimetuse hüvitist.\n10. Parandage ohutust\nVarasem diagnoos võib pakkuda teile aega, et tuvastada ja lahendada ohutusprobleeme. Nende hulka võivad kuuluda autojuhtimine, vead ravimihalduses , ekslemine ja riskid kodus.\n11. Saage teada, mida oodata\nNii Alzheimeri tõvega inimesel kui ka tema pereliikmetel on kasulik teada, mida haiguse progresseerumisel võib oodata. Alzheimeri tõve faaside tundmaõppimine võib aeg-ajalt olla keeruline, kuid üldiselt on see kasulik teada, mis on tüüpiline ja kuidas võiksite neid muudatusi planeerida.\n12. Toetused toetusgruppidest\nToetusgrupid võivad pakkuda stiimuleid ja haridust nii dementsuse ja hooldajaga inimestel. Alzheimeri ja nende pereliikmetega inimesed võivad sageli tunda end isoleeritud ja neil on depressiooni oht. Tugirühmadega teistega ühendamine võimaldab inimestel jagada konkreetseid olukordi ja soovitusi ning õppida, kuidas teised võitlevad Alzheimeri probleemidega .\nAlzheimeri tõve ühing. Varajane avastamine.\nAlzheimeri haigus. Maailma Alzheimeri tõve aruanne 2011 . Varajase diagnoosi ja sekkumise eelised.\nAlzheimeri tõve ennetamine. Varajase avastamise eelised.\nAlzheimeri tõve ja muude dementsuse korral kasutatavad sõeluuringud\nRohkem kui pooled Alzheimeri tõvega inimestel ei ole nende diagnoosi öelnud\nMarsruudi läbiviimise testimine, hindamine ja tõlgendamine\nMis on Alleni kognitiivsuse taseme ekraan?\nSaint Louis ülikooli vaimse seisundi (SLUMS) dementsuse uurimine\nNeuralforaminaalne stenoos Sümptomid\nParandlik proovikivi: parem meeldejätmine\nTreat Your Own Kael Robin McKenzie, PT\nSeljavalu kui magate? See võib olla teie positsioon\nHaigla sotsiaaltöötaja tööprofiil\nSportlaste Ulnari tagatilised seosed vigastused - Tommy Johni kirurgia\nKõik Kesk Venoossete kateetrite kohta\nHüpotüreoidism ja fibromüalgia - mis on ühendus?


Hiina majanduskasv hakkas taas kiirenema - Välismajandus - Majandus\n18. aprill 2017, 8:44\n"Siiditee kudse silla" ehitamine Pekingi olümpiakõlasse,\nFOTO: Sipa Asia/Sipa Asia/Sipa USA/Scanpix\nEelmise aastakümne enam kui kümneprotsendiline majanduskasv asendus mõni aasta tagasi umbes seitsmeprotsendilisega. Möödunud aasta teisel poolel hakkas majanduskasv aga pärast krediiditingimuste lõdvendamist ja valitsuskulutuste suurendamist taas kiirenema.\nEile teatas Hiina, et riigi majandus kasvas esimeses kvartalis 6,9 protsenti, mis on kiireim kasv alates 2015. aasta kolmandast kvartalist. Veelgi enam, kolmanda kvartali kasv oli 0,1 protsendipunkti võrra suurem kui eelmise aasta viimase kvartali 6,8 protsenti ja tunduvalt kiirem, kui ootasid analüütikud. See tähendab, et viimased kaks kvartalit järjest on Hiina majanduskasv hakanud tasapisi kiirenema.


CEV EuroVolley 2021: Eesti mängude pakett\nBooked tickets: [[ cartSeatsData.length ]] pcs.\nSector: [[ eventPricelists.Sector_group_name ]]\n[[ eventPricelistData.name ]]\n[[ eventPricelistData.count ]]\n[[ eventPricelistData.priceWithFees ]] €\nTicket No [[i]]\nSector: [[ cartSeat.Sector_group_name ]]\nSelect the ticket type\n[[cartSeat.Price_with_fees | tofixed]] €\n[[ selectedSeatData.Arena_sector_name ]] [[ selectedSeatData.row_number ]] [[ selectedSeatData.seat_number ]]\n[[ priceData.name ]] [[ priceData.priceWithFees ]] €\n1. kuni 19. septembrini toimuval meeste võrkpalli Euroopa meistrivõistluste finaalturniiril osalevad 24 meeskonda. Alagrupiturniiril on meeskonnad jagatud nelja 6-liikmelisse alagruppi. Alagrupiturniirid mängitakse neljas riigis - lisaks Eestile veel Soomes, Tšehhis ja Poolas.\nEesti alagrupimängud toimuvad 1. kuni 9. septembrini Tallinnas Saku suurhallis. Tallinna alalgrupi koosseis on hetkel lahtine, sest mitmed valikturniirid on veel toimumata. Alagruppide loosimine on planeeritud mai keskpaika, mil on selgunud kõik 24 osalevat riiki. Siis selguvad ka meie rahvusmeeskonna vastased ja täpne mängude ajakava Tallinna alagrupiturniiril. Kindel on, et turniiri avamäng on Eesti koondise jaoks 1. septembril.\nEesti meeskond mängib 9 päeva jooksul Tallinnas 5 mängu.\nEesti mängude piletipakettidega koos sooduspileteid ei müüda. Sooduspiletid lastele ja pensionärdiele tulevad müüki koos päevapiletitega. Päevapiletite müük algab peale alagruppide loosimist, mis toimub 27. mail. Päevapiletite müügi alguse kuupäev antakse teada peale seda kui alagrupi täpne mängude ajakava on selgunud.\n[[ hoverData ]] [[ hoverData ]]\nRow [[ hoverData ]]\nSeat [[ hoverData ]]\n[[ hoverData ]]


Algas kerge köha ja väsimusega... Koroonapatsientide lood sellest, kuidas haigus on kulgenud - Maaleht\n„Halb enesetunne, kurnatus ja hingamisraskus,“ meenutab doktor Edward Laane kevadel Kuressaare haiglasse jõudnud raskemaid juhtumeid. Enamasti oli neil patsientidel ka köha.\nKergemad juhud on kulgenud teiste sümptomitega ja see teebki asja keeruliseks.\nKõige sagedasemad COVID-19 tunnused on palavik, kuiv köha ja väsimus. See aga ei tähenda, et haigus ei võiks alata teisiti ning ka kulgeda teisiti.\n„Kevadel püüti vahet teha, millised sümptomid on gripil, külmetusel või koroonahaigusel ning öeldi, et näiteks nohu ei ole koroonale iseloomulik,“ räägib Laane.


Hubane ja soe - uus diivan SOLID WAVE\nSügisel soovime rohkem mõnusas toasoojas olla ja diivanil pikutada. Sophisticated Livingu pehme mööbli kollektsiooni on nüüd lisandunud uus mudel - hubane, suur ja mugav diivan SOLID WAVE.\nKangas õue ja tuppa\nMööblisalongil Sophisticated Living on uus kollektsioon kangaid, mis sobivad nii õue kui ka tuppa.\nElegantse ja lihtsa mustriga kangad võimaldavad lõputuid võimalusi pehme mööbli tekstiilidena.\nKollektsiooni on valitud moodsad ja soojad värvid, mida on võimalik kasutada nii sofadel, tugitoolidel kui ka välimööblil.\nHea kusett + hea uni = head hinded\nHooli lapse heast unest ja vali talle korraliku vedrustusega ja avatava pesukastiga kusett. Pesukastil kaks eraldatud osa: voodiriiete jaoks ja panipaik asjade jaoks.\nSaksa disaineri diivanid Eestis\nMööblisalong Sophisticated Living diivanid, voodid väljendavad nooruslikku ja urbaniseerunud elukeskkonda ja vaateid. Saksa brändi kollektsiooni kuuluvad nii tänapäevased kui ka klassikalised pehme mööbli tooted, mis on mõeldud elutubade, töötubade, magamisitubade ja ühiskondlike ruumide sisustamiseks.\nMööblisalong Sophisticated Living avatud nüüd Järve Keskuses\nSalongi on saabunud uued näidised - SLOPE ja FYFTIES. Vapustavalt kaunis uus kangakollektsioon Hispaaniast, rohkem kui 30 uut mustrit erinevates toonides.\nAvamishinnad -10 % kõikidele uutele tellimustele!\nMööblisalong Sophisticated Living kutsub sõpradega jagama ja saama osa soodustusest.\nSaabunud on ka 2013 uue hooaja kangad ning uued mudelid.\nSophisticated Living messil IMM COLOGNE 2013\nOotame teid külastama brändi Sophisticated Living väljapanekut Kölni messil IMM COLOGNE 2013 14.-20.jaanuaril.\nUued mudelid, uued kangatrendid ja palju muud põnevat!\nSügisromantika salongis Sophisticated Living!\nKuni septembrikuu lõpuni on Sophisticated Living mööblisalongis kõigi\nklassikaliste diivanimudelid tellimistel -10% soodustus. Mudelid: OLDSCHOOL, HERITAGE, NORD, SONATA , FILIPPE..\n50-ndad on TAGASI!\nVärvid ja mustrid on sisekujunduses IN. Esitleme Teile üht atraktiivset 50-ndate stiilis diivanit, mis sobib esikusse või söögituppa, butiiki või salongi. Atraktiivne sisustuselement ja ruumitäiendus, et anda ruumile isikupära...


Esoteeriline valu Main navigation\nESOTEERILISED-maagilised,loitsu: kivid, kristallid, mineraalid\nEsoteeriline valu, Sarnased artiklid\nMiks vesi ja härra Hansen teevad kehvemat tööd kui "energiajook" ja Jumal? Karma ei Teema: Esoteerika Seisukord: kohati kulunud kaaned, sisu. Kivikesi graveerib ta spetsiaalse elektrilise graveerijaga, ühe taiese valmimisele kulub minutit. Vaakumpump põhjustab erektsiooni, tekitades vaakumi peenise ümber. Foto: Erakogu "Äri läheb vaeselt" Must on kive müünud laatadel ja interneti kaudu ning ka juhuslikel kohtumistel, kui inimesed on tema hobist kuulnud ja selle vastu huvi tundnud.\nRaamatus on tekst ehk Üks esoteeriline luuletõlgenduse katse\nÜhiskond Mis on teadus ja mis on esoteerika ning kust läheb nende vahel piir? Tartu Ülikooli ajakirjanduse- ja kommunikatsiooni eriala magistrant Juhan Javoiš arutleb populaarteaduslikele ja teadusartiklitele artiklitele tuginedes, kas ja kus on esoteerikast ka reaalselt kasu.\nVanasti viilis eestlane pühapäevasest kirikujutlusest meelsasti kõrvale, aga käis seda kirglikumalt nelja tee ristil kratile hinge kauplemas. See müüt on küllaltki usutav, sest laias laastus täpselt samasugune on pilt ka tänapäeval.\nMa ei pea silmas Skype'i ja Transferwise'i, mida võib pidada pisuhänna moodsateks ekvivalentideks. Pean silmas hoopis meie näilise usuleiguse taha pugenud silmatorkavalt suurt esoteerikahuvi [ 12 ].\nERR Novaatorit lugevad veendunud teadususklikud haaravad nüüd muidugi sõjanuia järele [ 3 ].\nSoolapuhumine on petukaup ja tuleb silma pilgutamata hävitada! Kuid — stopp. Ehk leidub ka soolapuhumises killuke kasulikku? Nagu vanasõna ütleb, sadatuhat kärbest ei saa ometi eksida.\nMis kasu võiks peituda näiteks selles, kui usume, et malahhiit, igatepidi süütu kivike, tugevdab meie immuunsüsteemi ja parandab koordinatsiooni [ 4 ]?\nVõi et iidse Gayatri mantra loitsimine korda äratab intuitsiooni ning tervendab keha ja Esoteeriline valu [ 5 ]? Või et ostes Maalehe horoskoobinumbri, oleme järgmisel aastal osavamad investorid? Et selle üle järgi mõelda, tasub tutvust teha paari hiljutise teadusuuringuga.\nTel Avivi ülikooli Esoteeriline valu mõõtsid linttrenažööriga 6—13 aasta vanuste laste kehalist võimekust ja taastumist [ 6 ]. Katse tehti iga lapsega kaks korda ja iga lapse tulemusi võrreldi tema enda tulemustega.\nKummalgi korral anti lastele katse eel juua tavalist vett. Trikk seisnes aga selles, et ühel kordadest valetati lapsele nagu oleks tegu energiajoogiga, ning pakendati rüübe paljulubavate kirjadega pudelisse. Selgus ootamatu, aga üksiti ka veidi oodatav tõsiasi: "energiajooki" joonud laste jõudlus oli ligi kolmandiku jagu suurem ning nad tajusid pealegi vähem väsimust.\nVähe sellest — nende pulss ka taastus kiiremini pärast katset. Samalaadseid tulemusi on saadud manustades näiteks tõstesportlastele "anaboolseid steroide" [ 7 ] või jalgrattasportlastele "kofeiini" [ 8 ]. Pole raske ette kujutada, et näiteks kivipoe klientide seas võiks "energiajoogi" töö ära teha malahhiit või mõni muu kivike.\nTeises katses mõõtsid Esoteeriline valu Ülikooli teadlased inimeste reaktsiooni valu tekitamisele. Mõistagi polnud seekord kaasatud lapsed vaid täiskasvanud vabatahtlikud.\nTäpsemalt — pühendunud Esoteeriline valu, kelle igapäevaellu kuulus korrapärane palvetamine. Taas tehti igaühega kaks katset ja nende tulemusi võrreldi omavahel, kusjuures ühes katses juhuslikus järjekorras pidid katsealused palvetama Jumala ja teises härra Hanseni poole.\nTulemus oli samalaadne nagu laste katse puhul.\nJumala poole palvetades tajusid katsealused ligi kümnendiku jagu nõrgemat valu ning ligi veerandi turse- ja liigeste purustamine vähem ebameeldivustunnet kui Esoteeriline valu Hanseni poole palvetades.\nKa aju magnetresonantspilt näitas valuga seotud piirkonnas väiksemat aktiivsust.


Video: narkojoobes endine eriüksuslane korraldas autoga Venemaal lennujaamas märulit - Maailm - Postimees.ee - Postimees: Värsked uudised Eestist ja välismaalt\nVideo: narkojoobes endine eriüksuslane korraldas autoga Venemaal lennujaamas märulit\n24. detsember 2016, 2:04\nFOTO: Ekraanitõmmis politsei pardakaamera videost\nHalli värvi Lada Samarat juhtinud 40-aastane Ruslan Nurtdinov sõitis hoones ringi umbes mõnisada meetrit, ehmatades nii reisijaid kui ka lennujaama töötajaid. Mürgli käigus viskasid inimesed auto ette asju, sundimaks juhti peatuma, ent sellest polnud kasu.\nLõpuks sõitis mees terminalist välja ja põrkas vastu midagi, mis seisatas auto. Ruslani pidasid seejärel kinni turvatöötajad, kes andsid ta üle politseile.\nKaasani lennujaama teatel keegi juhtunus viga ei saanud.\nKinnipidamisel tehti selgeks, et tegemist on endise politsei eriüksuse liikmega. Mehel tuvastati narkojoove. Lisaks leiti Ruslani autost neli grammi marihuaanat.\nKohalik kohus mõistis eile Ruslani 15 ööpäevaks aresti. Lisaks ootab meest süüdistus korrakaitsjate elu ohtu seadmises ja lennujaama vara lõhkumises. Võimude teatel sai juhtunu tõttu viga lennujaamas asuv veetoru, mis põhjustas üleujutuse hoones, tekitades kahju ligemale 100 000 euro ulatuses.\nVäikeettevõtja veab energiahiiuga vägikaigast (2) Loe artiklit


Cousinella: Kollased päikesemunad\nLugesin kunagi katsest, kus võrreldi poodides müüdavaid kanamune nende kollaste munarebude järgi ja ei leitud, et eriti kollaste kanamunadena reklaamitud munad teistest märkimisväärselt erineks.\nNüüd, kui mul on oma kanad olemas, ei suuda ma ära imestada, kui palju kollasemad kodukanade munad tegelikult on. Toit näeb hoopis teistsugune välja kui harjunud olen. Eriti hästi saab erinevusest aru keedumunade puhul - poemunade munakollane on helekollane, kodumunadel oranzi ja kollase vahepealne!\nJa kuidas saaks kollaste jalgadega kanad mitte muneda kollaseid mune!?\nEt blogis lisaks kanade tegemistele ka toitumisest midagi veel lugeda oleks, siis jagaksin ka üht kevadist retsepti, mis vähemalt minul viis keele alla.\nTükelda munad, kurk ja maitseroheline. Sega kvaliteetse majoneesiga ning maitsesta soola ja pipraga!\nHommikusöök ja kohvi\nTeisel pildil näete mu tüüpilist hommikusööki kodukontoris!\nKui kohvi ja muna tarbimist mitte arvestada, võin end nüüd pea-aegu toortoitlaseks pidada.\nMulle see toortoidu konseptsioon täitsa meeldib ja tundub, et sellele konseptsioonile meeldin ka mina! Vähemalt praegu, kevadisel ajal.\nToon välja peamised asjaolud, mis mulle toortoitumise juures meeldivad.\n1. Söögi tegemine võtab vähe aega - toortoidu valmistamine seisnebki peamiselt puu- ja köögiviljade puhastamises ja tükeldamises (iga toidukorra pealt säästab 30-60minutit aega, mis tuleks muidu pliidi taga veeta)\n2. Lastele meeldib toortoit - tihtipeale olen olnud pettunud, kui pärast söögi tegemisega vaeva nägemist lapsed ei taha seda süüa. Toores kapsas ja progand sobivad imehästi söögiks, hautatuna aga mitte!? Milleks siis vaeva näha, aega ja energiat toidu kuumutamise peale raisata, kui keegi seda süüa ei taha!?\n3. Aasta alguses tundus, et paleo-toitumine (lihasaadused, köögiviljad, puuviljad, pähklid, seemned) sobiks meie peresse hästi, kuna liha- ja piimatooted on lubatud ning mees saab liha edasi süüa ja on seetõttu nõus paleo joont jälgima. Kokkuvõttes paleol suurt mõju enesetunde paranemisele polnud ning kokkamisele kulunud aeg ja ärasöödud toit olid endiselt pöördvõrdelises seoses.\n4. Kui paleotoitumine on tagasiminek 10 000 aasta tagusesse aega, siis toortoit on tagasipöördumine aega, kui inimesed elasid veel puu otsas - puuviljad, juurviljad, marjad, seemned, pähklid oli põhitoiduks. Mulle tundub, et need lähevad täitsa hästi peale, kui mitmekesiselt süüa. Arvan, et loomsed valgud saan kätte ka kanamunadest, mida meil nüüd jätkub.\n5. Toortoitumine teeb elu lihtsamaks - poes tuleb põhiline osa ostudest puu- ja juurviljaletis ja teised letid võib vabalt läbikäimata jätta. Kokkuvõttes läheb nii ka vähem raha, kui liha- ja piimatoodetele raha ei pea kulutama ning valmistoit jätab enamasti külmaks.


HANSAELAMU OÜ: Tegevuslugu 27.04.2022\nHANSAELAMU OÜ alustas peaaegu 17 aastat tagasi, mil juhatuse liikmed, Õ. S. ja P. S. , seda juhtima hakkasid. Õ. S.l oli selleks ajaks ettevõtluskogemust ligikaudu 8 aastat ja P. S.l 9 aastat. HANSAELAMU OÜ valdkond on muude pealisrõivaste tootmine, k.a rätsepatöö. Samas valdkonnas (EMTAK 14131) on tegutsevaid ettevõtteid 2022...\nEttevõtted deklareerisid - riiklikult tasutud maksud 633 €, tööjõumaksud 0 € ja maksustatav käive 3 282 €.\nKäibed kokku (2022) 13 277 €\nBilansimaht (2022) 64 548 €\nHANSAELAMU OÜ Juhatuse liige Logi sisse\nHANSAELAMU OÜ Logi sisse


Vastuvõetud tekstid - ELi konkurentsipoliitika aastaaruanne - Teisipäev, 19. jaanuar 2016\n– võttes arvesse komisjoni 4. juuni 2015. aasta aruannet 2014. aasta konkurentsipoliitika kohta (COM(2015)0247) ning lisana samal kuupäeval avaldatud komisjoni talituste töödokumenti,\n– võttes arvesse Euroopa Liidu toimimise lepingut (edaspidi „ELi toimimise leping”), eriti selle artikleid 101–109, 147 ja 174,\n– võttes arvesse asjaomaseid konkurentsieeskirju, suuniseid ja komisjoni otsuseid,\n– võttes arvesse oma 10. märtsi 2015. aasta resolutsiooni Euroopa Liidu konkurentsipoliitika 2013. aasta aruande kohta(1) ja oma 11. detsembri 2013. aasta resolutsiooni ELi konkurentsipoliitika 2012. aasta aruande kohta(2) ning neis esitatud Euroopa Parlamendi nõudmisi,\n– võttes arvesse liidu sisepoliitika peadirektoraadi (poliitikaosakond A (majandus- ja teaduspoliitika)) siseturu- ja tarbijakaitsekomisjonile esitatud uurimust „Ebaausad kauplemistavad ettevõtjatevahelises toiduainete tarneahelas”(3),\n– võttes arvesse Euroopa Majandus- ja Sotsiaalkomitee arvamust „Rahvusvahelise autokaubaveo siseturg: sotsiaalne dumping ja kabotaaž”(4),\n– võttes arvesse Euroopa konkurentsivõrgustiku 2012. aasta mai aruannet „Aruanne konkurentsiõiguse rakendamise ja turujärelevalvetegevuse kohta Euroopa konkurentsiasutuste poolt toiduainetesektoris”(5),\n– võttes arvesse nõukogu direktiive 77/799/EMÜ ja 2011/16/EL maksustamisalase halduskoostöö kohta,\n– võttes arvesse maksubaasi kahanemist ja kasumi ümberpaigutamist käsitleva OECD/G20 projekti järeldusi ja meetmete ettepanekuid,\n– võttes arvesse komisjoni 6. mai 2015. aasta otsust uurimise algatamise kohta e-kaubanduse sektoris vastavalt nõukogu määruse (EÜ) nr 1/2003 artiklile 17 (C(2015)3026),\n– võttes arvesse 26. novembri 2014. aasta direktiivi 2014/104/EL eeskirjade kohta, millega reguleeritakse kahju hüvitamise hagisid,\n– võttes arvesse komisjoni 28. juuni 2014. aasta teatist keskkonna- ja energiaalase riigiabi suuniste kohta(6),\n– võttes arvesse komisjoni 17. juuni 2014. aasta määrust (EL) nr 651/2014 ELi aluslepingu artiklite 107 ja 108 kohaldamise kohta, millega teatavat liiki abi tunnistatakse siseturuga kokkusobivaks,\n– võttes arvesse nõukogu 20. jaanuari 2004. aasta määrust (EÜ) nr 139/2004 kontrolli kehtestamise kohta ettevõtjate koondumiste üle,\n– võttes arvesse 9. juuli 2014. aasta valget raamatut ELi ettevõtjate ühinemise kontrolli tõhustamise kohta (COM(2014)0449),\n– võttes arvesse 8. juuli 2009. aasta farmaatsiasektori konkurentsiuuringut ja selle järelaruandeid, eelkõige viiendat aruannet patendivaidluste lahendamise järelevalve kohta (5th Report on the Monitoring of Patent Settlements),\n– võttes arvesse majandus- ja rahanduskomisjoni raportit ning rahvusvahelise kaubanduse komisjoni ja siseturu- ja tarbijakaitsekomisjoni arvamusi (A8-0368/2015),\nA. arvestades, et ELi konkurentsipoliitika on Euroopa sotsiaalse turumajanduse üks alustalasid ning tähtis vahend liidu siseturu toimimiseks;\nB. arvestades, et konkurentsi valdkonnas võetakse Euroopa Liidu seisukohti rahvusvahelisel tasandil kuulda ja nendega arvestatakse; arvestades, et ühtne, sõltumatu väline esindatus, mida toetavad selgelt kindlaks määratud volitused, võimaldab liidul kasutada oma tegelikku poliitilist, demograafilist ja majanduslikku võimu;\nC. arvestades, et konkurentsipoliitika ise aitab kaitsta Euroopa demokraatiat, kuna takistab majandus- ja rahandusvõimu liigset koondumist väheste isikute kätte;\nD. arvestades, et Euroopa Liit põhineb vaba ja ausa konkurentsiga avatud sotsiaalsel turumajandusel, mille eesmärk on suurendada tarbijate jõukust ja tõsta kõigi ELi kodanike elatustaset, ning arvestades, et Euroopa Liit rajab siseturgu, et tuua Euroopasse tasakaalustatud majanduskasvul ja hindade stabiilsusel põhinev säästev areng;\nE. arvestades, et ELi aluslepingute kohaselt on konkurentsiõiguse põhimõtete jõulise kohaldamise eesmärk aidata kaasa ELi majanduspoliitika üldeesmärkide saavutamisele ja tuua samal ajal kasu tarbijatele, töötajatele ja ettevõtjatele ning edendada innovatsiooni ja majanduskasvu monopolide ja turgu valitsevate ettevõtete kasutatavate ebaausate turutavade kontrollimise ja piiramisega, nii et igal isikul oleks võimalik edukas olla;\nF. arvestades, et riikide konkurentsiasutuste sõltumatus on väga suure tähtsusega;\nG. arvestades, et kartellide olemasolu tekitab igal aastal 181–320 miljardit eurot kahju, mis on ligikaudu 3 % ELi SKPst;\nH. arvestades, et energiakulude osas toimib Euroopa Liidu ühtne turg USA siseturust halvemini ning hinnaerinevused on Euroopas 31 % ja USAs 22 %;\nI. arvestades, et paljudes liikmesriikides mõjutab VKEsid (kes moodustavad 98 % ELi ettevõtjatest ja kus töötab 67 % töötajatest) ikka veel tõsine laenuturu kriis;\nJ. arvestades, et maksudest kõrvalehoidumine, maksupettused ja maksuparadiisid, mis moonutavad ühtsel turul konkurentsi makse tasuvate ja mittetasuvate firmade vahel, lähevad ELi maksumaksjatele igal aastal hinnanguliselt maksma triljon eurot;\nK. arvestades, et digitaalse majanduse dünaamika ning eelkõige agressiivsetest maksutavadest ja riikide maksupoliitikast (mis tõenäoliselt põhjustavad siseturule märkimisväärset kahju) tingitud konkurentsimoonutused on kõikide turul tegutsejate jaoks viimastel aastatel kaasa toonud uusi katsumusi, mis nõuab komisjonilt viivitamatut ja selge sihiga reageerimist; arvestades, et ülemaailmne koostöö konkurentsieeskirjade jõustamisel aitab vältida vastuolusid võetavate parandusmeetmete ja jõustatud meetmete tulemuste osas ning aitab äriühingutel vähendada nõuete täitmisega seotud kulusid;\nL. arvestades, et praegused konkurentsiõiguse vahendid tuleb digitaalajastu probleeme arvestades põhjalikult läbi vaadata;\nM. arvestades, et rahvusvahelise lennutranspordi eeskirjad ausa konkurentsi kohta ja riigiettevõtete reguleerimine teatavatest kolmandatest riikidest pärit lennuettevõtjate osas, kes domineerivad teatavatel Euroopasse sisenevatel ja sealt väljuvatel marsruutidel, on puudulikud ja põhjustavad seetõttu märkimisväärset kahju Euroopa lennuettevõtjatele, kahjustades ühendatust Euroopa suurte sõlmlennujaamadega ning vähendades nii Euroopa tarbijate valikuvõimalusi;\nN. arvestades, et konkurentsil ei ole kõigis liikmesriikides sama mõju;\nO. arvestades, et konkurentsipoliitikas on vaja võtta eriti arvesse säästva arengu ja sotsiaalse ühtekuuluvuse eesmärki;\nP. arvestades, et sotsiaalne dumping on tegur, mis moonutab siseturgu ning kahjustab nii tarbijate kui ka töötajate õigusi;\nQ. arvestades, et isikute, kaupade, teenuste ja kapitali vaba liikumine on Euroopa majanduskasvu alus;\n1. väljendab heameelt komisjoni aruande üle, milles rõhutatakse konkurentsipoliitika tähtsust ELis, ja märgib, et aruandes käsitletakse peamiselt komisjoni viimase koosseisu ametiaega, kui konkurentsivolinik oli Almunia;\n2. palub, et komisjon esitaks edaspidi Euroopa Parlamendile aruande lahutamatu osana ka sektoripõhise töödokumendi;\n3. väljendab heameelt asjaolu üle, et konkurentsivolinik Vestager soovib teha Euroopa Parlamendiga tihedat koostööd, et töötada välja selline konkurentsipoliitika, mis ühe Euroopa Liidu peamise vahendina aitaks ühtse siseturu tegelikkuseks muuta, ja palub komisjonil mitte rakendada ELi sisest konkurentsipoliitikat ettevõtete turustrateegiaid piiraval viisil, et nad saaksid konkureerida maailmaturul ELi-väliste osalistega;\n4. rõhutab, et tulemuslik ja usaldusväärne konkurentsipoliitika ei tohi olla suunatud ainuüksi tarbijahindade vähendamisele, vaid peab arvestama ka Euroopa majanduse strateegiliste huvidega, nagu innovatsioonisuutlikkus, investeeringud, konkurentsivõime ja jätkusuutlikkus, spetsiaalsed konkurentsitingimused VKEdele, idufirmadele ja mikroettevõtetele ning vajadus edendada kõrgeid töö- ja keskkonnastandardeid;\n5. palub komisjonil teha lõpp sotsiaalsele dumpingule, ja rõhutab, et konkurentsipoliitika otsustes tuleb võtta eriti arvesse sotsiaalset mõju;\n6. on seisukohal, et digitaalmajanduse eripära, mida iseloomustavad nullini vähenevad piirkulud ja tugev võrgustikumõju, soodustavad kontsentreerituse taseme suurenemist põhiturgudel; palub komisjonil kohandada oma konkurentsipoliitika selle sektori eripärast lähtudes;\n7. kutsub komisjoni üles viima siseturu loomine lõpule neis valdkondades, kus see on veel killustunud või välja kujundamata, ning kõrvaldama kiiremas korras kõik avastatud põhjendamatud turutõkked ja konkurentsimoonutused; palub komisjonil tagada, et konkurentsipoliitika tugevdaks ühtlasi liidu ühtekuuluvuspoliitikat;\n8. rõhutab, et konkurentsiasutuse töö põhirõhk ja 2014. aasta konkurentsiaruandes kirjeldatu vastavad igati ühistele prioriteetidele; peab mõnes valdkonnas siiski vajalikuks sihikindlamat tegevussuunda, millega komisjon peaks järgmisel aastal kindlasti alustama; rõhutab ülemaailmse koostöö tähtsust konkurentsieeskirjade jõustamisel; toetab komisjoni aktiivset osalemist rahvusvahelises konkurentsivõrgustikus;\n9. palub uuesti – nii nagu juba eelmise aastaaruande puhul –, et komisjon takistaks seoses ühtse digitaalse turu loomisega liigse turukontsentratsiooni teket ja turgu valitseva seisundi kuritarvitamist, sest nii tagatakse tarbijatele parema kvaliteediga teenused ja soodsamate hindade võimalus;\n10. peab äärmiselt oluliseks tagada digitaalsel turul õiglased konkurentsitingimused ja võidelda turgu valitseva seisundi kuritarvitamise ja maksude optimeerimise vastu – lõpptulemusena on see tarbijale kasulik;\n11. on arvamusel, et e-valitsuse arendamine on oluline tegur majanduskasvu toetamisel, sealhulgas seoses VKEde osalusega; kutsub seepärast liikmesriike üles kasutama kõiki uute riigihankealaste õigusaktidega nende käsutusse antud vahendeid ELi majanduskasvu edendamiseks ning palub komisjonil toetada kõiki e-valitsuse arendamisega seotud algatusi; rõhutab lisaks, et e-valitsuse süsteemi edendamine ja rakendamine kõigis liikmesriikides on äärmiselt oluline rikkumiste tõhusaks jälgimiseks ja läbipaistvuse kindlustamiseks nii avalikus kui ka erasektoris;\n12. palub komisjoni tagada, et liikmesriigid rakendaksid uusi riigihanke alaseid õigusakte õigeaegselt, eelkõige e-hankeid ja e-haldust puudutavad sätteid ning uusi sätteid, milles pööratakse tähelepanu sotsiaalsetele ja keskkonnakriteeriumidele ja käsitletakse lepingute osadeks jagamist, et edendada innovatsiooni ja ausat konkurentsi, toetada VKEsid hanketurgudel ja kindlustada võimalikult suure tulu saamine avaliku sektori vahendite kasutamisest;\n13. kutsub komisjoni üles soodustama veelgi rohkem avalike hangete rahvusvaheliste turgude jõulist avamist, et kõrvaldada liidu ja teiste kaubanduspartnerite avalike hangete turgude avatuse määra vaheline ebakõla, ning võtta sellega seoses arvesse Euroopa Parlamendi raportit, milles käsitletakse komisjoni ettepanekut rahvusvaheliste hangete instrumendi kohta ja selle eelseisvat läbivaatamist;\n14. juhib tähelepanu asjaolule, et ühtsel turul müüakse tarbijatele eri kaubapartiides erinevaid koostisosi sisaldavaid tooteid, kuigi kaubamärk ja pakend on sama; palub komisjonil hinnata, kas ELi konkurentsipoliitika kontekstis on sellisel taval negatiivne mõju kohalike ja piirkondlike toodete tarnijatele, eelkõige VKEdele;\n15. peab äärmiselt oluliseks, et komisjon edendaks jätkuvalt liikmesriikide konkurentsiasutuste suuremat lähendamist ja koostööd ELis;\n16. väljendab heameelt tugeva koosmõju üle konkurentsieeskirjade jõustamise ja digitaalse ühtse turu strateegia vahel, eelkõige meetmete üle, mis on seotud asukohapõhise piiramise ja litsentsilepingutega, et kujundada välja digitaalne ühtne turg; on seisukohal, et selline koosmõju oleks ka energia siseturu jaoks äärmiselt oluline, et eemaldada energia piiriülese vaba liikumise ees seisvad tõkked ja luua energialiit;\n17. on seisukohal, et konkurents telekommunikatsioonisektoris on äärmiselt tähtis mitte ainult innovatsiooni ja investeerimise edendamiseks võrgustikes, vaid see soodustab ka taskukohaseid hindu ja teenuste valikut tarbijate jaoks; kutsub seega komisjoni üles kaitsma konkurentsi kõnealuses sektoris, sealhulgas spektri jaotamisel;\n18. palub komisjonil uurida ebaõiglasi ja ebaseaduslikke klausleid ja tavasid, mida pangandussektor tarbijalepingute puhul kasutab; palub komisjonil edendada tõendatud tavade vahetust Euroopa konkurentsivõrgustiku raames; nõuab tungivalt, et komisjon vähendaks igasugust bürokraatiat, mida tekitab konkurentsipoliitika rakendamine;\n19. on seisukohal, et konkurentsipoliitikal peaks olema finantsturgude tarbijate jaoks turvalisemaks ja läbipaistvamaks muutmisel oluline osa; väljendab ühtlasi heameelt e-maksete valdkonnas võetud õiguslike meetmete üle, eelkõige pankadevaheliste tasude piirmäärade kehtestamise üle kaardimaksetehingute puhul;\n20. tuletab komisjonile meelde, et konkurentsipoliitika hõlmab ka selliste teenuste hinna reguleerimist, mille turuväärtuse kindlakstegemine on raske, näiteks sularahaautomaatide tasud;\n21. palub komisjonil uurida sularahaautomaatide võrgustikke konkurentsipoliitika seisukohast, arvestades et tegemist on võrgutaristuga;\n22. on veendunud, et tuleks tähelepanelikumalt kaaluda, kuidas toetada Euroopa äriühinguid, sest nad konkureerivad maailma tasandil mujalt maailmast pärit muude sarnase suurusega äriühingutega, kes ei pea järgima selliseid konkurentsieeskirju, mida peavad järgima Euroopa äriühingud Euroopas;\n23. palub komisjonil tagada liidu kaubandus- ja konkurentsipoliitika vastavus ELi tööstuspoliitika eesmärkidele; juhib tähelepanu, et liidu konkurentsipoliitika ei tohiks takistada Euroopa tööstusvaldkonna tippude esilekerkimist majanduses; nõuab seetõttu, et kaubandus- ja konkurentsipoliitika toetaks Euroopa tööstuse arengut ja konkurentsivõimet maailmas;\n24. tunnistab, et paljud energiamahukad tööstusharud on majanduslikes raskustes ja et mõned neist, näiteks terasetööstus, on kriisis; nõuab tungivalt, et komisjon vaataks läbi energiamahukate tööstusharude suhtes kohaldatavad ELi riigiabi eeskirjad, tagades tulemusliku süsinikdioksiidi lekke kaitse ja pakkudes õiglaseid võimalusi ELi tööstusharudele, eelkõige kõige haavatavamatele energiamahukatele tööstusharudele;\nKartellimenetlused – turgu valitseva seisundi kuritarvitamise juhtumid\n25. palub komisjonil suurendada pingutusi seoses ELi tarbijatele kahjulike turgu valitseva seisundi kuritarvitamise juhtumite uurimisega;\n26. märgib, et turgu valitseva seisundi kuritarvitamine on keelatud ja on tõsine konkurentsiprobleem;\n27. on seisukohal, et komisjon teeb kartellikokkulepetega seotud rikkumistega seoses tulemuslikku tööd ning on siseturu väljakujundamisele ja võrdsete konkurentsieeskirjade väljatöötamisele tublisti kaasa aidanud;\n28. rõhutab, et konkurentsivastane tegevus ja monopolid võivad kujutada endast kaubandustõket, mis moonutab kaubandust ja investeeringuvoogusid; palub komisjonil võtta vaba ja õiglase ülemaailmse kaubanduse huvides rahvusvahelisel tasandil meetmeid kartellide ning konkurentsivastaste, oligopoolsete ja monopoolsete tavade vastu, mis kahjustavad konkurentsi;\n29. on seisukohal, et praeguseid eeskirju juriidilistele isikutele rikkumiste eest ette nähtud trahvide kohta tuleb täiendada lisakaristustega vastutavatele füüsilistele isikutele; on seisukohal, et trahvid peaksid olema nii suured, et nad mõjuksid hoiatavalt; rõhutab, kui oluline on edukas rikkumisest teatajaid puudutav poliitika, mis on võimaldanud komisjonil avastada kartelle;\n30. peab õiguskindlust ülimalt tähtsaks ja palub komisjonil lisada õigusakti eeskirjad trahvide kohta, nt kartellimenetlustes kehtestatavad trahvid;\n31. on seisukohal, et tavapärased konkurentsipoliitika turumudelid võivad olla digitaalse majanduse jaoks ebasobivad ning hinnal põhinevate näitajate kasutamine ei vii selles pidevalt muutuvas majandusharus sageli sihini; palub, et komisjon annaks uute kriteeriumide alusel põhjaliku juriidilise ja majandusliku hinnangu kiiresti muutuvate turgude ja ajutiste ärimudelite kohta, mida kasutavad digitaalvaldkonna äriühingud, et omandada selge arusaamine turustruktuuridest ja -suundumustest, võtta sobivaid meetmeid tarbijate kaitseks ning nõuetekohaselt arvestada andmete tähtsust ja digitaalmajanduse eripärast turustruktuuri; märgib, et asjaomase turu kindlaksmääramiseks, eelkõige digitaalmajanduses, tuleb rakendada konkurentsiga seonduvaid asjakohaseid hindamiskriteeriume;\n32. on seisukohal, et intellektuaalomandi kaitse on ausa konkurentsi keskmes, ja märgib kahetsustundega, et globaalsed äriühingud ei soovi omandada litsentse, mis on vajalikud Euroopa patentide kasutamiseks; palub komisjonil standardipõhiseid patente tulemuslikult kaitsta ja teostada tihedat järelevalvet selle üle, et patentide kasutajad omandaksid nõuetekohased litsentsid;\n33. palub komisjonil uurida, kas poliitikute ja endiste ministrite energiaettevõtete nõukogudes osalemise kõrge määra ja mõne liikmesriigi energiasektori oligopoolsete tavade vahel esineb teatav korrelatsioon;\n34. ei mõista, miks USA veebigigandi Google’i suhtes algatatud uurimine on nii kaua aega võtnud, ja peab kahetsusväärseks, et uurimine on kestnud läbipaistmatult ja konkreetsete tulemusteta juba mitu aastat, sest komisjon ei näidanud kuni 2014. aastani üles tahet turutõkked kõrvaldada; märgib, et nii kaua kestvad menetlused võivad eelkõige dünaamiliste turgude puhul tuua kaasa de facto turu puhastamise ja asetada kõik osalejad ebakindlasse olukorda;\n35. palub komisjonil uurida põhjalikult Google'i tavasid, mille kohaselt Androidi operatsioonisüsteemi pakutakse ainult koos muude Google'i teenustega ning tootjad ei saa eelnevalt installeerida konkureerivaid tooteid; palub, et komisjon uuriks ühtlasi üksikasjalikult Google'i turgu valitsevat seisundit hotellide otsebroneeringute vallas ja püüaks leida sellele probleemile sobiva lahenduse; toetab komisjoni meetmeid, mille eesmärk on tõsta kõigi digitaalsektorite vahelist koostalitlusvõimet ja ülekantavust ning hoida seeläbi ära nn võitjale kuulub kõik stsenaarium; rõhutab, kui tähtis on anda komisjonile õiged vahendid, mis võimaldaksid tal omada ajakohastatud ülevaadet digitaalse turu kiire arengu üle;\n36. palub komisjonil hoolikalt läbi viia ja lõpetada kõik muud pooleliolevad kartelle puudutavad uurimised ning kaotada igasugused turukitsendused; peab tervitatavaks uue voliniku allumatust poliitilisele survele ja nõuab menetluste kiirendamist, et näha tulemusi juba järgmisel aastal; väljendab seepärast heameelt vastuväidete üle, mille komisjon saatis Google’ile hinnavõrdluse teenuse kohta; kutsub komisjoni üles jätkama otsustavalt uurimiste käigus tuvastatud kõigi kitsaskohtade uurimist, sealhulgas muudes valdkondades, kus otsingutulemused on kallutatud, et tagada võrdsed tingimused kõigile digitaalsel turul osalejale;\n37. märgib, et kartellimenetluste määruse (määrus (EÜ) nr 1/2003) artikli 8 kohaselt võib komisjon juhtudel, mil konkurentsile võidakse teha tõsist ja korvamatut kahju, teha otsuse ajutiste meetmete kehtestamise kohta; palub komisjonil määrata, kui suurel määral võib selliseid meetmeid rakendada pikaajaliste konkurentsimenetluste korral, eelkõige digitaalsel turul;\n38. tuletab meelde, et veebi neutraalsus (st põhimõte, mille kohaselt kogu internetiliiklust koheldakse võrdselt ilma diskrimineerimise, kitsenduste ja sekkumiseta andmete saatjast, vastuvõtjast, tüübist, sisust, seadmest või rakendusest sõltumatult) on ülisuure tähtsusega internetiteenuste vahelise diskrimineerimise puudumise ja konkurentsi täieliku kindlustamise tagamisel;\n39. rõhutab, et konkurentsipoliitika peaks olema tõenduspõhine, ja peab tervitatavaks komisjoni e-kaubanduse sektori alast uurimist, milles keskendutakse kaupade ja teenustega (nt elektroonika, rõivad, jalanõud ja digitaalsisu) piiriülese e-kauplemise võimalikele tõketele;\n40. märgib, et Google'i juhtum on toonud kaasa üldise arutelu selliste turgu valitsevate veebiplatvormide nagu eBay, Facebook, Apple, LinkedIn, Amazon, Uber, Airbnb jne mõjuvõimu üle, nende mõju üle turgudele ja avalikule sfäärile ning vajaduse üle neid reguleerida, et turge ja avalikku sfääri kaitsta; märgib, et veebiplatvormide reguleerimise eesmärk on tagada parem kasutajate kaitse, säilitades samal ajal stiimulid innovatsiooniks;\n41. palub komisjonil uurida Google'i turgu valitsevat seisundit hotellide otsebroneeringute turul; märgib, et nimetatud ettevõte üritab saavutada, et hotelli otsijad broneeriksid ja maksaksid Google'i kaudu, selle asemel et kasutada kolmanda osapoole reisi- või hotellisaiti; rõhutab, et selline samm on potentsiaalselt vastuoluline, sest muudab Google'i veebis tegutsevaks ja broneerimistasu võtvaks reisibürooks või sellega võrdväärseks ettevõtjaks; märgib, et enamik hotelle eelistaks kolmanda osapoole või pakkumisi koondava ettevõtja kaudu tehtavatele broneeringutele otsebroneeringuid; rõhutab, et Google võib suurendada oma turgu valitsevat seisundit ja nõrgestada reisiturul tegutsevaid konkurente ning tuua seeläbi kahju ka tarbijatele;\n42. peab tervitatavaks komisjoni hiljuti vastu võetud määruse (EÜ) nr 773/2004 (mis käsitleb EÜ asutamislepingu artiklite 81 ja 82 kohaste menetluste teostamist komisjonis) muudatusi ning sellega seotud teatisi, mis tulenevad direktiivist kahju hüvitamise hagide kohta; peab kahetsusväärseks, et Euroopa Parlamenti ei kaasatud muudatuste väljatöötamisse;\n43. märgib, et konkurentsipoliitikal on põhiroll digitaalse ühtse turu lõpuleviimisel; nõustub seisukohaga, et jõulise konkurentsipoliitika teostamiseks kiiresti muutuvatel turgudel on vaja turgu põhjalikult tunda; peab seetõttu tervitatavaks asjaolu, et e-kaubanduse sektori uurimist teostatakse digitaalse ühtse turu strateegia rakendamise valdkonnas;\n44. palub komisjonil kui aluslepingute täitmise järelevalvajal jälgida tähelepanelikult eespool nimetatud direktiivi rakendamist liikmesriikides ning tagada, et selle sätteid kohaldatakse ühetaoliselt kogu ELis; palub komisjonil, liikmesriikidel ning piirkondliku ja kohaliku omavalitsuse tasandi asutustel aktiivselt edendada ELi konkurentsipoliitika järgimist ning selgitada selle õiguslikku alust; rõhutab, kui tähtis on kohelda horisontaalset ja vertikaalset riigiabi ühtemoodi; peab eriti vajalikuks võtta meetmeid selleks, et suurendada kõikjal Euroopa Liidus teadlikkust ebaseadusliku riigiabi liigitamise ja andmise kohta, eriti juhul, kui sellise abi andmise otsused on samaväärsed konkurentsivastaste ja protektsionistlike meetmetega; on siiski seisukohal, et kaugematele ja äärepoolseimatele piirkondadele ja saartele tuleks anda riigiabi eeskirjade kohaldamisel praegusest rohkem manööverdamisruumi;\n45. on arvamusel, et komisjon peab eeskätt riigiabi andmise menetluste puhul kontrollima põhjalikumalt riikide esitatud tõendeid ning suurendama andmete usaldusväärsust, sest ikka ja jälle üritatakse õiguslikust alusest ja õiguslikest piirangutest mööda minna või leida rohkem või vähem piiripealseid kompromisse; on ka arvamusel, et selline kontroll peaks põhinema eeldusel, et riigid peavad sellistes strateegiates ja elutähtsates sektorites nagu energeetika, transport ja tervishoid tagama täieliku turvalisuse, varustuskindluse ja teenuste pakkumise kõigile oma kodanikele ning nad peavad hoiduma teisi liikmesriike või liitu kahjustavate õigusnormide kehtestamisest;\n46. kordab, et ELi struktuurifonde ei või kasutada viisil, mis toetab otseselt või kaudselt teenuste või tootmise teise liikmesriiki üleviimist, näiteks rakendades ooteaega sellist toetust saavate ettevõtjate puhul; rõhutab, et riigiabi on mõnikord vajalik selleks, et tagada üldist majandushuvi pakkuvate teenuste osutamine, sh energeetikas, transpordis ja telekommunikatsioonis; rõhutab, et riigi sekkumine on majanduslike ja sotsiaalsete tingimuste tagamiseks liidu isoleeritud, kaugetes või äärepoolseimates piirkondades ja saartel sageli kõige mõjusam poliitikavahend;\n47. väljendab heameelt selle üle, et komisjon võttis 2014. aastal vastu uued keskkonnakaitse ja energeetika valdkonna riigiabi suunised ning et neid rakendatakse üldise grupierandi määrusega;\n48. peab tervitatavaks äärepoolseimate piirkondade elanike transpordile antava sotsiaalabi lisamist üldise grupierandi määrusesse, sest sellega tunnistati ühendatavuse probleemi; rõhutab, et väga kaugel asuvate saarepiirkondade ühendatavus on vajalik ka selleks, et hoida elutähtsate ärisidemete säilitamise abil majanduslikku ja sotsiaalset ettevõtlikkust vastuvõetaval tasemel ja seda arendada;\n49. väljendab heameelt komisjoni käimasoleva uurimise üle, milles käsitletakse edasilükkunud tulumaksu vara ja edasilükatud maksustamisest tulenevaid soodustusi, millest saab kasu mitme liikmesriigi pangandussektor; on seisukohal, et edasilükkunud tulumaksu vara ja edasilükatud maksustamisest tulenevaid soodustusi tuleks riigiabi eeskirjade kohaselt tagasiulatuvalt lubada, kui need on seotud reaalmajanduse finantseesmärkide puudutavate selgete tingimustega;\n51. väljendab heameelt asjaolu üle, et vastu on võetud riskifinantseerimisega seotud riigiabi käsitlevad uued suunised, mille põhieesmärk on tõhusamalt toetada VKEsid, innovaatilisi keskmise turukapitalisatsiooniga ettevõtjaid ja idufirmasid, kes on oma suuruse tõttu tunduvalt ebasoodsamas olukorras;\n52. kritiseerib asjaolu, et just konkurentsi moonutavad maksumudelid võivad tekitada märkimisväärseid probleeme keskmise suurusega ettevõtjatele ja paljudele liikmesriikidele, kes selliseid maksumudeleid ei kasuta;\n53. peab tervitatavaks asjaolu, et komisjon kavatseb riigiabi eeskirjade ajakohastamise algatuse raames anda välja uued suunised, milles selgitatakse maksudega seotud riigiabi ja sobivate siirdehindade tähendust;\n54. palub komisjonil teha eraldi uuring, milles hinnatakse, kas ELi riigiabi sätted takistavad Euroopa ettevõtete konkurentsivõime konsolideerumist ja tugevnemist võrreldes nende konkurentidega maailmaturul, arvestades kindlasti ka riigihangete mehhanisme ja hiljuti sõlmitud Vaikse ookeani ülest partnerlust;\n55. märgib, et varem toimus kontroll ühinemiste ja ülevõtmiste üle digitaalmajanduses peamiselt asjaomaste äriühingute käibe alusel, millest aga ei piisa; rõhutab, et väikese käibe ja tegevuse alustamisega seotud märkimisväärse kahjumiga äriühingutel võis ikkagi olla suur kliendibaas ja seega olulised andmemahud ja märkimisvääne turujõud, mida tõendab komisjoni tingimusteta heakskiit pretsedendi loonud WhatsAppi ülevõtmise kohta Facebooki poolt;\n56. on seisukohal, et mõnes majandussektoris, eelkõige digitaalmajanduses, tuleks kohaldada lisakriteeriume, mis väljuvad hinnapõhise käsituse, turuosa ja käibe raamidest, sest ühinemistega võivad sageli kaasneda turukitsendused;\n57. on seisukohal, et üldisi konkurentsieeskirju tuleb ajakohastada eelkõige digitaalmajanduses ja tarbijakaitse valdkonnas, et käia kaasas tegelikult turul toimuvaga, ning et ühinemiste hindamiseks tuleb kehtestada uued lisakriteeriumid, nt ostuhind, võimalikud turulepääsu tõkked, andmete ja andmetele juurdepääsu ülisuur tähtsus, platvormi spetsifikatsioonid ja sellega seotud võrgumõjud ning ka see, kas asjaomases sektoris on ülemaailmne konkurents; palub komisjonil võtta arvesse eeskätt ettevõtjate ärimudelit digitaalses majanduses ning võimalikke turulepääsu tõkkeid, sh selliseid tegureid nagu võimalus minna ühelt platvormilt teisele ja andmete ülekantavus;\n58. kutsub komisjoni üles uurima, kas sellised sõltumatud jaemüüjad, kellel konkurentsiõiguse alusel on lubatud teha koostööd traditsiooniliste kaupluste kaudu, võivad teha ühiseid pakkumisi ka e-kaubanduses;\n59. on seisukohal, et turujõu valesti hindamine, mis on seotud turu senise määratlusega, on Euroopa ettevõtjatele sageli kahjulik, eelkõige üleilmastumise ja dünaamilise digitaalse turu ajastul; palub komisjonil kaaluda kohandamist ühinemismääruse raames;\n60. väljendab muret asjaolu pärast, et liiga sageli kasutatakse turu määratluse puhul kitsast riiklikku käsitust, mille puhul jäetakse nõuetekohaselt arvestamata turgude rahvusvahelistumine, nagu juhtus näiteks ühinemismäärusega;\nFinantsabi ja maksustamine\n61. rõhutab, et – nagu Euroopa Parlamendi iga-aastases konkurentsiraportis on viiendat korda nimetatud – oli finantssektorile vaja anda ajutist riigiabi globaalse finantssüsteemi stabiliseerimiseks, kuid kui luuakse pangandusliit, tuleb abi kiiresti vähendada või see üldse kaotada ning kriitiliselt üle vaadata; rõhutab jätkuvat pakilist vajadust kaotada toetused kaudsete tagatiste vormis finantseerimisasutustele, mis on pankrotti minekuks liiga suured, et ühtlustada tingimused finantssektoris ning kaitsta tarbijaid, kelle puhul tuleb hoolikalt tagada, et see ei tekitaks eraettevõtjatele ootamatuid ülisuuri kasumeid või hüvesid; rõhutab, kui tähtis on piirav suhtumine riigiabisse;\n62. rõhutab, et aus maksukonkurents on siseturu usaldusväärsuse, riikliku rahanduse elujõulisuse ja võrdsete konkurentsitingimuste seisukohalt ülioluline;\n63. leiab, et liikmesriikide vahelised märkimisväärsed erinevused riigiabi kasutamises finantssektoris viimastel aastatel võivad viia konkurentsi moonutamiseni selles sektoris; palub komisjoni selgitada eeskirju ja korda, mille kohaselt võib riigiabi finantssektoris lubada; asub seisukohale, et riigiabi pangandussektorile tuleb vähendada kõige hiljemalt siis, kui pangandusliit on lõpule viidud, kuid tuleb hoolikalt tagada, et reguleerimine ei moonutaks konkurentsi suurte pankade kasuks ning et VKEdele oleks kättesaadav piisav laenuraha;\n64. on veendunud, et komisjon peaks kaaluma võimalust seada pankadele riigiabi andmine sõltuvusse VKEdele laenu andmisest;\n65. palub komisjonil koostada kava väiksema, kuid paremini suunatud riigiabi kohta, eesmärgiga vähendada riigiabi nii, et avaneks võimalus väiksemate maksude kehtestamiseks, mis stimuleeriks uusi ettevõtjaid ja ausat konkurentsi, selle asemel et toetada vanu struktuure ja olemasolevaid äriühinguid;\n66. toonitab asjaolu, et kui riigiabi kasutatakse üldist huvi pakkuvate teenuste edendamiseks, siis on kõige tähtsam kodanike, mitte üksikute ettevõtete või avaliku sektori asutuste kasu;\n67. palub komisjonil hoolikalt jälgida tingimusi, mille Euroopa Keskpank esitab pankadele uute tegevuslubade andmise kohta, et tagada võrdsete tingimuste loomine ilma suurte turulepääsu tõketeta; on sügavalt veendunud, et arvestades pangandussektori suurt kontsentreeritust mõnes liikmesriigis, oleks pankade suurem arv tarbijatele ja VKEdele kasuks;\n68. rõhutab, et ELi toetusi käsitlevad õigusaktid omavad rahvusvaheliste äriühingute maksude vältimise vastases võitluses keskset tähtsust;\n69. peab tervitatavaks komisjoni 2014. aastal algatatud uurimisi, mis käsitlevad ebaausast maksukonkurentsist tingitud ja teatavatele äriühingutele kasu toonud ebaseaduslikku riigiabi ja mida laiendati 2015. aastal kõigisse 28 liikmesriiki; palub ka, et liikmesriigid esitaksid tulevikus komisjonile varakult ja viivituseta kogu asjakohase teabe oma maksutavade kohta ja täidaksid viimaks oma kohustuse avaldada komisjonile ja Euroopa Parlamendile üksikasjad erikorralduste kohta, millel võib olla mõju teistele liikmesriikidele ja VKEdele;\n70. märgib, et komisjon on oma viimastel ametiaegadel algatanud potentsiaalselt maksudega seotud riigiabi juhtumitega seoses väga piiratud arvul uurimisi, kuigi vahepeal on avalikuks tehtud tugevalt põhjendatud kahtlused; palub komisjonil kasutada käimasolevate uurimiste tulemusi maksudega seotud riigiabi täpsemate ja mõjusamate suuniste alusena, et kasutada täies ulatuses oma ELi konkurentsieeskirjadest tulenevaid volitusi kahjulike maksutavadega võitlemiseks ning nende liikmesriikide ja ettevõtete karistamiseks, kelle puhul leiab kinnitust selliste tavade järgimine; palub komisjonil samal ajal ka täpsustada, millised maksumeetmed ei ole riigiabi poliitikaga kooskõlas;\n71. on seisukohal, et ausa konkurentsi tagamiseks ettevõtete vahel vastavalt komisjoni määrusele (EL) nr 651/2014 tuleks toetada ettevõtteid, mis asuvad piirkondades, kus on ajutised või alalised ebasoodsad tingimused, ning et väga tõsiste majandusprobleemidega piirkondadele, nt lähenemise ja konkurentsivõime eesmärkides hõlmatud piirkondadele ja saarepiirkondadele, tuleks võimaldada suuremat paindlikkust;\n72. väljendab kahetsust, et alates 1991. aastast on ebaausa maksukonkurentsiga seotud riigiabi juhtumeid uuritud väga vähe, ning rõhutab vajadust tagada laialdane juurdepääs teabele, et kahtlaste juhtumite suhtes algatataks rohkem uurimisi; väljendab muret selle üle, et komisjoni pädevate talituste praegused ressursid on piiratud ja see võib piirata nende suutlikkust käsitleda oluliselt suuremat hulka juhtumeid;\n73. toonitab, et mitmes liikmesriigis valitseva ebaausa maksukonkurentsi lõplikuks kõrvaldamiseks ei piisa üksnes riigiabi juhtumite menetlustest; aasta pärast LuxLeaksi paljastusi on vaja täiendavaid konkreetseid lahendusi, nt äriühingu tulumaksu ühtne konsolideeritud maksubaas, käibemaksudirektiivi läbivaatamine pettuste ärahoidmiseks, suurte rahvusvaheliste äriühingute kohustus avaldada oma käive ja kasum iga riigi kohta eraldi ning üleskutse liikmesriikidele muuta oma maksustamistavad läbipaistvamaks ja kehtestada vastastikused teabekohustused;\n74. on seisukohal, et teatavate liikmesriikide praegu kasutatavad maksutavad ohustavad tõsiselt siseturgu, et eelkõige rahvusvahelised äriühingud peavad andma liikmesriikide avaliku sektori tuludesse õiglase ja asjakohase osa ning vaja on täiendavaid uurimisi ulatuslikult levinud kahjulike maksutavade ja maksualaste eelotsuste kohta, mis toovad Euroopas kaasa äriühingu tulumaksubaasi õõnestamise ja agressiivse maksuplaneerimise; väljendab heameelt uue maksualaste siduvate eelotsuste ja samasuguse iseloomuga või mõjuga meetmete erikomisjoni loomise üle;\n75. on seisukohal, et aus maksukonkurents on siseturu lahutamatu osa, kuid ebaausat maksukonkurentsi tuleb liikmesriikide esmasest pädevusest hoolimata takistada, näiteks ühtlustatud maksubaaside, maksuametite vahelise teabevahetuse ning kapitali liikumise kontrollimiseks sõnaselge juriidilise õiguse andmisega, kui see on vajalik maksusüsteemi nõuetekohaseks toimimiseks liidus; asub seisukohale, et äriühingu tulumaksu ühtse konsolideeritud maksubaasi kehtestamine aitaks süsteemi läbipaistvamaks muuta; on veendunud, et konsolideerimise küsimust saab käsitleda ka hiljem ja see ei tohiks olla ühtse konsolideeritud maksubaasi kiire kehtestamise takistuseks;\n76. rõhutab, et siseturul karistatakse ainult ühes riigis ettevõtlusega tegelevaid uusi turuletulijaid ja VKEsid, kuid mitte hargmaiseid ettevõtjaid, kes võivad kasumit ümber paigutada või rakendada muid agressiivse maksuplaneerimise vorme, kasutades selleks mitmesuguseid ainult neile kättesaadavaid otsuseid ja vahendeid; märgib murelikult, et kõigi muude tingimuste võrdsuse korral jääb hargmaistele ettevõtjatele väiksemate maksukohustuste tõttu suurem maksudejärgne kasum ning seetõttu satuvad ühtsel turul ebavõrdsesse olukorda konkurendid, kellel ei ole agressiivse maksuplaneerimise võimalust ja kes maksavad makse kohas või kohtades, kus nad oma kasumi teenivad; rõhutab, et kahjulike maksutavade edendamine Euroopa ühe osanikuga osaühingu loomise kaudu, mille suhtes kehtivates eeskirjades sätestatakse sõnaselgelt, et tal võib olla kaks asukohta – st registrijärgne asukoht ühes kohas ja juhtkonna asukoht kusagil mujal – on ELi jaoks vale lähenemine;\n77. toonitab, et komisjonil peab olema pidev juurdepääs sellisele maksuametite vahel vahetatavale teabele, mis on konkurentsiõiguse seisukohalt oluline;\n78. on seisukohal, et maksuplaneerimine võib ausat konkurentsi kahjustada; palub komisjonil kohandada püsiva tegevuskoha määratlust nii, et äriühingud ei saaks kunstlikult vältida maksustatavat kohalolekut liikmesriikides, kus nad majanduslikult tegutsevad; rõhutab, et niisugune määratlus peaks arvestama ka digitaalsektori eriolukorda, tagades, et kui elektroonilise digitaaltegevusega tegelev äriühing on mingi liikmesriigi majanduses märkimisväärselt digitaalselt esindatud, siis loetakse seda liikmesriiki tema püsivaks tegevuskohaks;\n79. rõhutab, et komisjon peaks maksualaste eelotsustega tegelemisel vaatlema siseturgu ühe turuna, mitte paljude kohalike või riiklike turgudena;\n80. on seisukohal, et võttes arvesse uuringuid, mille kohaselt maksupettuse ja maksustamise vältimise iga-aastane hinnanguline väärtus küündib ühe triljoni (1 000 000 000 000) euroni, peavad liikmesriigid lõpuks selle probleemiga tegelema hakkama ja asjaomast tegevust piirama; asub seisukohale, et maksupettuste ja maksustamise vältimise vähendamine on riikide eelarvete konsolideerimise edendamisel keskse tähtsusega; peab tervitatavaks, et G20 välisministrid võtsid hiljuti vastu maksubaasi kahanemist ja kasumi ümberpaigutamist käsitlevad OECD poolt väljatöötatud uued eeskirjad, mis parandavad läbipaistvust, kõrvaldavad seaduselünki ja piiravad maksuparadiiside kasutamist; on seisukohal, et oma integreerituse taset arvestades peab EL kooskõlastamise ja lähenemise vallas, mille eesmärk on vältida siseturul kõiki kahjuliku maksukonkurentsi vorme, minema maksubaasi kahanemise ja kasumi ümberpaigutamise (BEPS) projekti ettepanekutest kaugemale; rõhutab siiski, et OECD lähenemisviisi aluseks on endiselt nn pehme õigus ja selle meetmeid tuleb ühtse turu vajadustega arvestamiseks täiendada nõuetekohase ELi tasandi õigusraamistikuga, nt BEPSi-vastase direktiivi kujul, mis väljuks OECD BEPSi algatuse raamidest valdkondades, mis ei ole piisavalt kaetud; nõuab maksude vältimise ja maksupettuse majandusliku, finants- ja konkurentsiga seotud mõju hindamist;\n81. on seisukohal, et mõne liikmesriigi praegu kasutatavate ebaausate maksutavade valguses peavad siseturu poliitika ja konkurentsipoliitika olema tihedalt seotud, et kasum jaotuks õiglaselt ning kasumi üleviimine maksukohustuse vähendamise eesmärgil teatavatesse liikmesriikidesse või isegi väljapoole ELi muutuks võimatuks;\n82. rõhutab, et terviklik, läbipaistev ja tulemuslik maksualase teabe vahetamine on agressiivse maksuplaneerimise vältimise peamine eeldus; rõhutab samas, et maksustamiskorra lihtsustamine liikmesriikide tasandil aitaks läbipaistvust ja selgust märkimisväärselt suurendada;\n83. kiidab heaks konkurentsivoliniku kavatsuse korraldada ümber riigiabi kontroll ning kehtestada kõikidele õiglane maksukoormus; loodab, et enne kõnealust ümberkorraldamist teostatakse tingimusteta ja täielik hindamine, ning palub liikmesriikidel teha kõik nõutud dokumendid Euroopa Parlamendile kättesaadavaks ja lõpetada oma senine tõrkumine, mis takistab selles valdkonnas edasiminekut, millega seoses tuleks meeles pidada, et liikmesriigid peavad olenevalt oma geograafilisest asendist, suurusest, füüsilistest ja muudest ressurssidest ning majanduslikust ja sotsiaalsest arengust tegelema erinevate poliitiliste prioriteetidega, ning nõuab, et maksustamisega seotud riigiabi suunised vaadataks läbi, et tegeleda juhtumitega, mis väljuvad maksualaste eelotsuste ja siirdehindade raamidest;\n84. palub, et komisjon sätestaks lähimas tulevikus maksustamise ja siirdehindadega seotud riigiabi kohta üksikasjalikud suunised; rõhutab, et seda tüüpi suunised on liikmesriikides, kes ei järgi ELi riigiabi eeskirju, muudes poliitikavaldkondades esinevate teatavate tavade kõrvaldamisel ja ennetamisel väga tulemuslikuks osutunud; märgib, et sellised suunised on tulemuslikud üksnes juhul, kui need sisaldavad väga üksikasjalikke sätteid, sh kvantitatiivsete künniste näol;\n85. palub komisjonil kaaluda tõsiste ebaseadusliku riigiabi andmise juhtumite puhuks karistuste kehtestamist kas riigi või asjaomase äriühingu vastu;\n86. palub komisjonil muuta viivitamatult kehtivaid eeskirju, et maksta pärast ELi riigiabi eeskirjade rikkumist sissenõutud summad välja liikmesriikidele, kelle maksubaas kahanes, või ELi eelarvesse, ning mitte maksudega seotud ebaseaduslikku riigiabi andnud liikmesriigile, nagu seda praegu tehakse, kuna praegused eeskirjad annavad lisastiimuli maksudest kõrvalehoidumiseks; palub komisjonil kasutada täies ulatuses oma ELi konkurentsieeskirjadest tulenevaid volitusi, et võidelda kahjulike maksutavadega;\n87. nõuab, et ELi õigusraamistikus välditaks agressiivsest maksuplaneerimisest ja maksudest kõrvalehoidumisest tingitud konkurentsimoonutusi; soovitab, et võrdsete tingimuste loomiseks kehtestataks automaatne kohustuslik maksualaste eelotsuste alase teabe vahetamine, ühtne konsolideeritud maksubaas ja garantii, et mitte mingit kasumit ei viida EList välja maksustamata;\nKonkurents globaliseerumise ajastul\n88. on seisukohal, et rahvusvaheline koostöö on globaliseerumise ajastul konkurentsiõiguse põhimõtete tulemusliku kohaldamise jaoks ülimalt tähtis; kutsub seepärast komisjoni üles tihendama rahvusvahelist koostööd konkurentsiga seotud küsimustes; rõhutab, et konkurentsiõiguse alased kokkulepped, mis võimaldavad teabevahetust uurivate konkurentsiasutuste vahel, võiksid olla konkurentsiküsimustes tehtavas rahvusvahelises koostöös eriti tulemuslikud;\n89. asub seisukohale, et Atlandi-üleses kaubandus- ja investeerimispartnerluses (TTIP) ja kõikides muudes kaubandus- ja investeerimislepingutes peaks olema tugev konkurentsipeatükk;\n90. rõhutab, et kaubanduspartnerid peaksid saama kasu kasvavast konkurentsist kaubanduse valdkonnas, erasektori investeeringutest, sealhulgas avaliku ja erasektori partnerluse raames toimuvast investeerimisest, ning tarbijate kasvavast jõukusest;\n91. rõhutab, et EL peaks tegema kaubanduslepingute rakendamise jälgimiseks suuremaid pingutusi, et muu hulgas hinnata, kas konkurentsieeskirju järgitakse ning kas kaubanduspartnerid järgivad ja täidavad täiel määral endale võetud kohustusi;\n92. kutsub komisjoni üles kasutama kaubanduspoliitikat vahendina ülemaailmsete konkurentsipoliitika eeskirjade kehtestamiseks, et kaotada arvukad ja püsivad kaubandustõkked; leiab, et pikaajaline eesmärk sõlmida Maailma Kaubandusorganisatsiooni tegevuse raames mitmepoolne konkurentsieeskirjade leping, on parim lahendus;\n93. toetab ÜRO Kaubandus- ja Arengukonverentsi (UNCTAD) ning OECD konkurentsipoliitika alaseid algatusi ja nende pingutusi konkurentsipoliitikat puudutava ülemaailmse koostöö parandamisel;\n94. ergutab komisjoni ning liikmesriikide konkurentsiasutusi aktiivselt osalema rahvusvahelises konkurentsivõrgustikus;\n95. nõuab, et kõik kolmandatest riikidest imporditud tooted vastaksid Euroopa tööstustootjate kaitsmiseks kõlvatu konkurentsi eest liidus kohaldatavatele ning maailmaturul tunnustatud keskkonna-, tervise- ja sotsiaalstandarditele;\n96. kutsub komisjoni üles toetama arengumaid nende püüdlustes edendada ausat konkurentsi; palub komisjonil arendada edasi koostööd, eelkõige tärkava turumajandusega riikide konkurentsiasutustega, ning tagada asjakohaste kaitsemeetmete kehtestamine;\n97. märgib, et võrdne juurdepääs ressurssidele, sealhulgas energiaallikatele, on ausa konkurentsi tagamiseks maailmaturul üliolulise tähtsusega; toonitab sellega seoses taskukohase ja säästva energia olulisust ning varustuskindluse tähtsust kaubanduslepingutes;\nKonkurents eri sektorites\n98. palub komisjonil kasutada käimasolevate uurimiste tulemusi toiduga varustatuse, energeetika-, transpordi- ja meediasektori konkurentsitavades;\n99. peab tervitatavaks ELi lennuettevõtjatele ja lennujaamadele antava riigiabi uusi suuniseid, mis on osa komisjoni riigiabi eeskirjade ajakohastamise paketist; palub komisjonil kiiresti kehtestada rahvusvahelistes lepingutes sarnased eeskirjad kolmandate riikide subsideeritavatele lennuettevõtjatele, mis käitavad lennutransporti ELi ja EList, et tagada aus konkurents ELi ja kolmandate riikide vedajate vahel;\n100. nõuab tungivalt, et komisjon edendaks Euroopa konkurentsivõrgustiku kaudu heade tavade vahetust, et tegelda turustajate vahelistest ühendustest põhjustatud probleemidega, mida liikmesriikide asjaomased asutused paljudel juhtudel ka juba uurivad; nõuab, et sellistes aruteludes arvestataks riikliku ja Euroopa tasandi vahelist vastastikust mõju;\n101. soovitab Euroopa konkurentsivõrgustikul pidada liikmesriikide ja ELi tasandil arutelusid jaeostuühenduste järjest suureneva võrgustiku üle;\n102. palub komisjonil ELi konkurentsiraamistikku edasi arendada, et lisada Euroopa toiduainete tarneahela jälgimisse ÜRO Toidu- ja Põllumajandusorganisatsiooni (FAO) toidu- ja põllumajandussüsteemide jätkusuutlikkuse hindamise (SAFA) näitajad, sh õiglase hinnakujunduse ja läbipaistvuse lepingute peatüki (S.2.1.1) ja tarnijate õiguste peatüki (S.2.2.1) näitajad;\n103. nõuab, et loodaks Euroopa vaatluskeskus toidu- ja põllumajandushindade jälgimiseks lähte- ja sihtkohas; toob välja Hispaania lähte- ja sihtkoha hinnaindeksi IPODi kui võimaliku mudeli, millega jälgida jaemüüjate võimalikke kuritarvitusi põllumajandustootjate ja tarbijate vastu;\n104. nõuab siduvaid meetmeid jaemüüjate vastu, kes kahjustavad toiduainete tarneahelas põllumajandustootjaid ja tarbijaid;\n105. väljendab eriti suurt muret olukorra pärast piimasektoris, kus jaemüüjad on pärast kvoodisüsteemi kaotamist sundinud peale hindu, mis on omahinnast palju madalamad;\n106. väljendab heameelt konkurentsivoliniku korrapäraste arutelude üle Euroopa Parlamendiga, ent on seisukohal, et kui jutt käib olulistest põhiküsimustest, siis õigusest korraldada kuulamine ei piisa;\n107. märgib, et Euroopa Parlament osaleb konkurentsiõiguse valdkonna õigusloomeprotsessis üksnes nõuandemenetluse kaudu, mille tulemusena on tal võimalik õigusloomet mõjutada hoopis vähem kui komisjonil ja nõukogul;\n108. tunneb heameelt selle üle, et komisjon peab konkurentsiküsimustes Euroopa Parlamendiga korrapäraseid arutelusid; nõuab taas, et kaasotsustusmenetluse kaudu võetaks vastu seadusandlikud alusdirektiivid ja suunised; on seisukohal, et Euroopa Parlamendi ja ELi konkurentsiasutuste vahelisi praegusi arutelusid tuleks tihendada, eelkõige et hinnata Euroopa Parlamendi poolt varasematel aastatel tehtud üleskutseid ja nende põhjal meetmeid võtta; on veendunud, et konkurentsi peadirektoraadi sõltumatus on tema eesmärkide edukaks täitmiseks äärmiselt tähtis; palub komisjonil eraldada konkurentsi peadirektoraadile uuesti piisavad finants- ja inimressursid; nõuab eelkõige, et suuniseid koostavad osakonnad ja nende konkreetsetel juhtudel kohaldamise eest vastutavad osakonnad oleksid rangelt lahus;\n109. on seisukohal, et Euroopa Parlamendil peaks olema konkurentsipoliitikas kaasotsustamisõigus; peab kahetsusväärseks, et ELi toimimise lepingu artiklites 103 ja 109 nähakse ette vaid parlamendiga konsulteerimine; on veendunud, et selline demokraatia puudujääk on lubamatu; teeb ettepaneku kõrvaldada see puudujääk võimalikult kiiresti konkurentsipoliitikat käsitleva institutsioonidevahelise kokkuleppega ning vormistada see aluslepingute järgmise läbivaatamise käigus;\n110. nõuab, et Euroopa Parlament saaks kaasotsustamisõiguse ka konkurentsipoliitikas, eriti seoses aluspõhimõtete ja kohustuslike suunistega, ning peab kahetsusväärseks, et selle liidu poliitikavaldkonna demokraatlik mõõde jäi viimasel aluslepingute muutmisel tugevdamata; palub komisjonil esitada ettepanekud vastava muudatuse tegemiseks aluslepingutesse, nii et seadusandlikku tavamenetlust kohaldataks ka konkurentsiõigusele;\n111. palub komisjonil kaasata Euroopa Parlamenti rohkem sektoripõhistesse uurimistesse, tagades samas sidusrühmadele antava teatava teabe konfidentsiaalsuse; nõuab, et nõukogu määrused põhineksid edaspidi ELi toimimise lepingu artiklil 114, milles käsitletakse siseturu toimimist, nii et need saaks võtta vastu kaasotsustusmenetlusega, kui aluslepingute muutmist ei ole niipea oodata; rõhutab, et kahjunõudeid käsitleva direktiivi vallas tehtav töö võib olla tulevikus konkurentsiküsimustes tehtava institutsioonidevahelise koostöö eeskujuks; palub konkurentsivolinikul jätkata asjaomaste parlamendikomisjonidega ning parlamendi majandus- ja rahanduskomisjoni konkurentsiküsimuste töörühmaga alustatud arutelusid;\n112. on seisukohal, et komisjon peaks lähimas tulevikus teostama ja avalikustama tulemustele orienteeritud ja eesmärgipärase avaliku hindamise Euroopa Parlamendi eri ettepanekute kohta, milles käsitletakse konkurentsipoliitika kujundamist;\n113. rõhutab, et komisjoni konkurentsi peadirektoraat peaks oma tulevases töös võtma nõuetekohaselt arvesse Euroopa Parlamendi varasemates konkurentsipoliitikat käsitlevates raportites esitatud seisukohti;\n114. on seisukohal, et tuleks jätkata kõiki seniseid arutelusid, mis on lootusi õigustanud;\n115. teeb presidendile ülesandeks edastada käesolev resolutsioon nõukogule, komisjonile ja liikmesriikide konkurentsiasutustele.\n(1) Vastuvõetud tekstid, P8_TA(2015)0051.\n(2) Vastuvõetud tekstid, P7_TA(2013)0576.\n(6) ELT C 200, 28.6.2014, lk 1.